Κουφός είσαι ρε; Δεν ακούς;: TO ΚΟΥΦΟΧΩΡΙΟ ΤΩΡΑ ΚΑΙ ΣΕ FORUM\nTO ΚΟΥΦΟΧΩΡΙΟ ΤΩΡΑ ΚΑΙ ΣΕ FORUM\nΤο "Κουφοχωριό", η ομάδα μας στο facebook έχει πια μεγαλώσει πολύ (είμαστε ήδη 363 άτομα). Για λόγους καλύτερης οργάνωσης και για να μπορούμε να βρίσκουμε τα θέματα που συζητάμε, τις ιατρικές και νομικές εξελίξεις κλπ, αποφασίσαμε να δημιουργήσουμε και ένα φόρουμ. Είστε ευπρόσδεκτοι να γραφτείτε εκεί, με ή χωρίς ψευδώνυμο, ώστε να συμμετάσχετε στις συζητήσεις μας. Το φόρουμ βρίσκεται εδώ: http://koufohorio.forumgreek.com/\nΑκολουθεί το πρώτο κείμενο:\nΤι είναι το Κουφοχωριό;\nΤο Κουφοχωριό είναι μια διαδικτυακή ομάδα που φτιάξαμε πέρσι στο facebook με στόχο να μιλήσουμε για τα προβλήματα ακοής και τη θέση τους στη σύγχρονη κοινωνία, καθώς και τους τρόπους με τους οποίους μπορεί να γίνει αποκατάστασή τους.\nΑναφερόμαστε κυρίως σε μεγάλα προβλήματα ακοής (κώφωση και βαριά βαρηκοϊα), αλλά εννοείται πως απευθυνόμαστε σε όλους όσους έχουν πρόβλημα ακοής, όπως και σε όσους έχουν στο οικογενειακό και φιλικό τους περιβάλλον κάποιον με πρόβλημα ακοής. Ακόμα, απευθυνόμαστε σε επαγγελματίες όπως ιατρούς ΩΡΛ, ακοοπροσθετιστές, λογοθεραπευτές, ψυχολόγους, καθηγητές ειδικής αγωγής και σε όποιον άλλον εμπλέκεται στην αποκατάσταση των προβλημάτων ακοής.\nΟσοι έχουμε σοβαρά προβλήματα ακοής επικοινωνούμε προφορικά είτε με τον προφορικό λόγο και τη χειλεοανάγνωση, είτε με τη νοηματική γλώσσα. Γραπτά όμως επικοινωνούμε με τα Νέα Ελληνικά. Ο γραπτός λόγος είναι (ή θα έπρεπε να είναι) η δύναμη όλων των κωφών και βαρηκόων. Η σημερινή τεχνολογία με το ίντερνετ και τα φόρουμ μας δίνει την ασύλληπτη ακόμα και πριν 15 χρόνια δυνατότητα να επικοινωνήσουμε με γραπτό τρόπο με όλον τον κόσμο, σε ζωντανό χρόνο.\nΝα επικοινωνήσουμε και να εκφράσουμε τις ανάγκες μας άμεσα στους ακούοντες, χωρίς διαμεσολαβητές. Στο Κουφοχωριό μιλάμε εμείς οι ίδιοι για τα προβλήματά μας, δεν μιλούν άλλοι εξ ονόματός μας.\nΗ κώφωση (και η βαριά βαρηκοία) είναι μια από τις σοβαρότερες αναπηρίες, διότι περιορίζει την λήψη πληροφοριών και την επικοινωνία σε καθημερινή βάση. Υπάρχουν πολλοί τρόποι σήμερα για να ξεπεράσουμε τα προβλήματα επικοινωνίας που είχαμε στο παρελθόν. Εμείς εδώ υποστηρίζουμε τον γραπτό τρόπο, ως κατανοητό και προσβάσιμο σε όλους. Δεν μας αφορά το πως επικοινωνεί ο καθένας από μας στην καθημερινότητά του, δηλαδή εάν γνωρίζει και σε ποιό βαθμό τη νοηματική γλώσσα, εάν διαβάζει τα χείλη, εάν μιλάει με καθαρή φωνή).\nΕμείς στηρίζουμε τον γραπτό διάλογο, που αποτελεί έναν κοινό κώδικα επικοινωνίας με όλους τους κωφούς και βαρηκόους, αλλά και με τους ακούοντες. Γνωρίζουμε ότι υπάρχει πρόβλημα ανάγνωσης και κατανόησης κειμένου σε ορισμένους κωφούς, ωστόσο ενθαρρύνουμε και αυτή τη μερίδα κωφών να συνηθίσουν να γράφουν και είμαστε πρόθυμοι να τους στηρίξουμε και να τους βοηθήσουμε στην προσπάθειά τους να βελτιώσουν την ικανότητα γραφής τους.\nΤο Κουφοχωριό αποτελεί μια πλατφόρμα συνύπαρξης όλων των κωφών, όλων όσων έχουν κάθε είδους πρόβλημα ακοής, αλλά και των ακουόντων. Είναι πια καιρός - και η τεχνολογία μας το επιτρέπει - να θέσουμε επί τάπητος όλα τα προβλήματα της κώφωσης και να αναζητήσουμε λύσεις για ό,τι μπορεί να βελτιωθεί.\nΛύσεις και τρόπους αποκατάστασης στην καθημερινότητα, στις εργασιακές και φιλικές και συντροφικές μας σχέσειις.\nΟ καιρός που οι κωφοί, κωφάλαλοι, κουφοί - διαλέξτε όποια λέξη προτιμάτε, δεν μας πειράζουν οι λέξεις - ήταν κοινωνικά απομονωμένοι έχει παρέλθει. Ο γραπτός λόγος και το ίντερνετ είναι η δύναμή μας, ο τρόπος επικοινωνίας μας με όλο τον κόσμο, ο τρόπος συμμετοχής μας σε όλα τα κοινωνικά δρώμενα.\nΗ κώφωση μπαίνει με ορμή στον 21 αιώνα, παρά τις αντιξοότητες. Σε λίγο καιρό, με τις νέες τεχνολογίες και τα νέα βοηθήματα, με τα νέα ακουστικά και κοχλιακά, με τα νέα προγράμματα κομπιούτερ, σε λίγο καιρό δεν θα μιλάμε πια για κώφωση και βαριά βαρηκοία. Θα μιλάμε απλά για "προβλήματα ακοής", προβλήματα που σιγά σιγά θα βρουν τις λύσεις τους.\nΣας καλώ να ξεχάσουμε πόσο μας πλήγωσαν οι λέξεις του παρελθόντος, σας καλώ να ξεχάσουμε τις διαμάχες για το ποιός είναι ο προτιμότερος τρόπος επικοινωνίας. Ολοι οι τρόποι, όλοι οι δρόμοι γίνονται δεκτοί! Διαλέξτε όποιον τρόπο σας ταιριάζει καλύτερα για να επικοινωνήσετε - την ομιλία με το στόμα, με τα χέρια - , διαλέξτε να βάλετε κοχλιακό εμφύτευμα ή να μην βάλετε, αλλά μόνο ένα πράγμα μην πείτε:\nΜην πείτε πως υπάρχει μόνο ένας δρόμος, μόνο ένας τρόπος. Μην πείτε πως μόνο ο δικός σας τρόπος είναι ο σωστός. Μην περιχαρακώνεστε στον δρόμο που ήδη γνωρίζετε. Μάθετε καλά τη γραφή, γιατί είναι η δύναμή σας! Σας δίνεται εδώ στο ίντερνετ η μοναδική στην ιστορία δυνατότητα να επικοινωνήσετε γραπτώς με όλο τον κόσμο.\nΔώστε μας το χέρι σας κι ελάτε να κάνουμε πράξη το όραμα ενός Κουφοχωριού, όπου όλοι όσοι έχουμε πρόβλημα ακοής θα επικοινωνήσουμε μεταξύ μας και με όλους και θα εκφράσουμε άμεσα τις ανάγκες μας. Οπου όλοι μαζί θα σκεφτούμε τα προβλήματά μας και θα προσφέρουμε λύσεις ο ένας στον άλλον. Οπου θα φτιάξουμε όλοι μαζί μια εικονική, αυτοδιαχειριζόμενη κοινότητα.\nΕίναι καιρός πια η κώφωση και η βαριά βαρηκοία να μπει - και στην χώρα μας- στον 21ο αιώνα. Ελάτε όλοι μαζί να το κάνουμε πράξη.\nΑναρτήθηκε από ΣΟΦΙΑ ΚΟΛΟΤΟΥΡΟΥ στις 1:27 μ.μ.\nΣοφία, συγχαρητήρια για την πρωτοβουλία, υπέροχο βήμα, και εύχομαι μέσα από την καρδιά μου τα καλύτερα! Όσο γίνεται περισσότεροι άνθρωποι να ενημερωθούν για το forum, από την πλευρά μου κι εγώ θα το προωθήσω όπως μπορώ! Φιλιά :))\n10 Μαρτίου 2012 - 12:23 π.μ.


«Δώστε μου την ΑΕΚ εδώ και τώρα» | Έντυπη Έκδοση | Έντυπη Έκδοση Ελευθεροτυπίας\nΟ ΜΠΟΜΠ ΚΟΖΩΝΗΣ ΕΣΤΕΙΛΕ ΤΕΛΕΣΙΓΡΑΦΟ ΣΤΟΥΣ ΜΕΤΟΧΟΥΣ ΚΑΙ Η ΑΓΟΡΑΠΩΛΗΣΙΑ ΤΗΣ ΠΑΕ ΟΔΕΥΕΙ ΣΕ ΝΑΥΑΓΙΟ...\nΤα ναυάγια της ΑΕΚ χθες ήταν δυο. Ενα στον αγωνιστικό χώρο, της ομάδας-φάντασμα, και ένα την ίδια ώρα στο διοικητικό κομμάτι. Η ιστορία Κοζώνη, ενάμιση μήνα από τότε που ξεκίνησαν οι επαφές, οδηγείται σε ναυάγιο, τα προβλήματα της ΑΕΚ παραμένουν συσσωρευμένα και το μέλλον της αβέβαιο.\nΟ Ντούσαν Μπάγεβιτς σε απόγνωση, ο Μπομπ Κοζώνης (κάτω) έστειλε τελεσίγραφο στους μετόχους της ΑΕΚ Παρασκηνιακά κινούνται να δώσουν λύση τρεις-τέσσερις επιχειρηματίες υπό την καθοδήγηση του Τάκη Κανελλόπουλου και του Γ. Στασινόπουλου. Στόχος τους, σύμφωνα με πληροφορίες, είναι να συγκεντρώσουν ένα ποσό κοντά στα 10 εκατομμύρια και να αναλάβουν άμεσα την τύχη της ΠΑΕ.\nΤο ραντεβού στο Μαϊάμι δεν είχε την κατάληξη που θα περίμεναν όσοι ήλπιζαν σε είσοδο του Κοζώνη στην ΑΕΚ. Ο 65χρονος Ελληνοαμερικανός, σύμφωνα με «δήλωση» Νοτιά, δεν προσκόμισε το τραπεζικό statement, αλλά μια συστατική επιστολή από την Bank of Sharewood Illinois, χωρίς να αναφέρονται πουθενά οι καταθέσεις Κοζώνη. Αργά το βράδυ, ο εκπρόσωπος του Ελληνομερικανού, Χρήστος Παπαδημητρίου, έλεγε ότι ο Νοτιάς δεν έχει κάνει τέτοια δήλωση, αλλά υπήρξε παρέμβαση από τον πρόεδρο Νίκο Θανόπουλο, εν αγνοία του μεγαλομετόχου. Δηλαδή, μύλος!\nΣτο ημίχρονο του αγώνα μοιράστηκε στους δημοσιογράφους η δήλωση Κοζώνη, που ήταν ουσιαστικά έναν τελεσίγραφο προς τους μετόχους. Ζητάει να του παραδώσουν μέχρι την Πέμπτη 10 Δεκεμβρίου την ΑΕΚ, με τους εξής όρους:\n1. Αναλαμβάνει ο ίδιος ο Κοζώνης τα χρέη της ΠΑΕ ΑΕΚ μέχρι του ποσού των 34,2 εκατ. ευρώ και αρχίζει από την Πέμπτη το πρωί να χρηματοδοτεί την ομάδα.\n2. Ζητεί από τους μετόχους να του παραδώσουν εγγυητικές ύψους 15 εκατ. ευρώ.\n3. Ζητεί να ξεκινήσουν από κοινού οικονομικό και διαχειριστικό έλεγχο και αν το χρέος της ΠΑΕ υπερβαίνει τα 34,2 εκατομμύρια, η διαφορά θα καλυφθεί από τις εγγυητικές.\nΟ Κοζώνης δίνει προθεσμία στους μετόχους μέχρι την προσεχή Πέμπτη και ο Νοτιάς στη «δήλωσή» του κάνει σαφές πως αν ο Κοζώνης δεν προσκομίσει μέσα στις επόμενες επτά ημέρες κανένα αποδεικτικό στοιχείο, τότε η ΠΑΕ θα αναζητήσει νέους επενδυτές. Επίσης, ζητεί τη στήριξη της ερασιτεχνικής και γνωστοποιεί πως εντός της εβδομάδας μπαίνουν ορκωτοί λογιστές στην ΠΑΕ.\nΟ θρίαμβος του Πανιωνίου αμαυρώθηκε από την απαράδεκτη ενέργεια του Εστογιανόφ να γρονθοκοπήσει τον Αραούχο με τη λήξη του αγώνα στη φυσούνα! Διαγνώστηκε κάκωση ζυγωματικού με θλαστικό τραύμα και εκχυμώσεις στον αριστερό οφθαλμό. Στην αρχή οι άνθρωποι της ΑΕΚ. ήθελαν να μηνύσουν τον Ουρουγουανό, στη συνέχεια πήγε στα αποδυτήρια ο πρόεδρος του Πανιωνίου Κων. Τσακίρης, που ζήτησε «συγγνώμη» και ακόμα να λήξει το θέμα. «Δεν δεχόμαστε τη συγγνώμη σου» φέρεται να του είπε ο Βασίλης Δημητριάδης.\n«Δεν ξεκινήσαμε τόσο καλά στο ματς, ο Πανιώνιος έκανε δύο ευκαιρίες. Ισοφαρίσαμε, είχαμε ευκαιρίες, γυρίσαμε το ματς, θα μπορούσαμε να πετύχουμε δεύτερο γκολ. Μπήκαμε στο β' ημίχρονο, δεν είχαμε ευκαιρίες, ούτε ο Πανιώνιος. Μέχρι που δεχτήκαμε το δεύτερο γκολ. Ούτε κατάλαβε κανένας πώς δεχτήκαμε το γκολ. Στη συνέχεια βγήκαμε όλοι μπροστά, δεν είχαμε κέντρο και δεχτήκαμε το τρίτο γκολ. Είναι δύσκολη περίπτωση για μας. Εχουμε νεύρα πολλά. Δεν μπορούμε να τα κρατήσουμε. Τι θα γίνει, πώς θα γίνει; Δεν γνωρίζω. Και έτσι όπως είναι η ΑΕΚ μπορεί να παίξει καλύτερα», δήλωσε ο Μπάγεβιτς, που χαρακτήρισε «απαράδεκτη» την ενέργεια του Εστογιανόφ.\nΟ Εμίλιο Φερέρα είπε: «Είμαστε πολύ χαρούμενοι για το αποτέλεσμα, γιατί πιστεύω ότι είναι ένα φυσιολογικό αποτέλεσμα. Στο α' ημίχρονο δημιουργήσαμε πολλές ευκαιρίες και στο καλό διάστημα μπορούσαμε να έχουμε 2-0. Είχαμε δύσκολες στιγμές με τα στημένα της ΑΕΚ, γιατί είναι καλή σ' αυτά. Ηταν ένα επικίνδυνο ματς γιατί πριν από τον αγώνα η ατμόσφαιρα ήταν ότι η ΑΕΚ έχει προβλήματα, τραυματίες. Αλλά ξέρουμε ότι η ΑΕΚ χωρίς δύο παίκτες είναι καλή ομάδα γιατί δεν είναι το τέλος του κόσμου να παίξεις χωρίς δύο σημαντικούς παίκτες. Δεν πέσαμε σ' αυτήν τη παγίδα. Αντιμετωπίσαμε το ματς με σοβαρότητα...».


Φωτεινή Δάρρα -Μια συναυλία αφιερωμένη στις γυναίκες, στις 8 Ιουλίου στο Κηποθέατρο Παπάγου | BOVARY\nΦωτογραφία: Απόστολος Καλογιάννης\nΦωτεινή Δάρρα -Μια συναυλία αφιερωμένη στις γυναίκες, στις 8 Ιουλίου στο Κηποθέατρο Παπάγου\nΌταν τα φώτα της σκηνής ανάβουν, ένας ολόκληρος κόσμος αστράφτει: γεμάτος μουσικές, συναισθήματα, εικόνες, αναμνήσεις.\nΜια συναυλία είναι ένα ταξίδι που κρατάει λίγο, αλλά μπορεί να έχει μια θέση στη μνήμη για πάντα. Τα τραγούδια γίνονται οι φωνές που εκφράζουν τον βαθύτερο εαυτό μας. Τον αληθινό.\nΗ Φωτεινή Δάρρα προσκαλεί το κοινό σε μια γιορτή για τον έρωτα και την αφιερώνει στις γυναίκες.\nΣτις 8 Ιουλίου, γυναίκες που σημαδεύτηκαν από τα συναισθήματά τους και άφησαν την ζωή να τις παρασύρει έχουν κάτι να πουν: η φωνή της Φωτεινής Δάρρα θα είναι αυτή που θα το εκφράσει.\nTραγούδια δυο γυναικών θρύλων, της Τζένης Βάνου και της Edith Piaf καθώς και όλες οι μεγάλες επιτυχίες που τραγούδησε η Φωτεινή-από το «Φεύγα», το «Σ’αγαπώ» μέχρι τις «Μάγισσες τις Σμύρνης»-αποτελούν το πρόγραμμα της συναυλίας στο Κηποθέατρο Παπάγου την Κυριακή 8 Ιουλίου. Με μια 7μελή ορχήστρα κορυφαίων μουσικών.\nΓια πρώτη φορά το κοινό που επιθυμεί να βρίσκεται επάνω στην σκηνή μπορεί να αγοράσει εισιτήρια on stage και να απολαύσει την παράσταση από απόσταση αναπνοής.\n«Σβήνουν τα φώτα και φεύγει ο κόσμος. Λίγο πριν η παρέα ήταν μεγάλη κι εγώ τους μιλούσα… Κι αυτοί απαντούσαν με ένα βλέμμα τους, με ένα χειροκρότημα ή απλώς τη σιωπή τους-σημάδι πως ακούν.. Για δυο ώρες ένιωσα ότι όλοι μαζί βρισκόμασταν μέσα στην ιστορία που τους αφηγούμασταν μαζί με τους μουσικούς μου, με τη μουσική μας. Μοιραστήκαμε τόσα πολλά αυτή τη βραδιά: συγκινηθήκαμε, γελάσαμε, σιγοτραγουδήσαμε, θυμηθήκαμε, ξεχάσαμε..\nΑυτή η σχέση είναιι παλιά και γνώριμη, όμως κάθε φορά πρέπει να την επιβεβαιώσεις ξανά. Να τη φροντίσεις. Έτσι αισθάνομαι κάθε φορά που βρίσκομαι μπροστά στο κοινό αφού τους έχω προσκαλέσει να περάσουμε μια βραδιά μαζί!\nΟι μουσικοί μου είναι οι φίλοι μου, το μικρόφωνο η προέκταση του χεριού μου και η φωνή μου ο τρόπος επικοινωνίας με όλον αυτό τον κόσμο που αγαπώ. Είναι πάντα συνεπείς στο ραντεβού τους.\nΒάζω τα καλά μου και τους περιμένω, λοιπόν!\nΤην Κυριακή 8 Ιουλίου το ραντεβού μας είναι στο Κηποθέατρο Παπάγου. Με τραγούδια που αγαπάμε: από τη Τζένη Βάνου μέχρι την Εντίθ Πιάφ και Τις «Μάγισσες της Σμύρνης». Όλες γυναίκες... Γι αυτό και αφιερώνω την παράσταση στις γυναίκες.\nΕκει κοντά στου Παπάγου μεγάλωσα και νιώθω τόσο όμορφα να γυρίζω στη γειτονιά μου και να τραγουδάω.\nΜια μουσική βόλτα θα είναι η βραδιά, στους δρόμους που περπάτησα και συνάντησα τα ωραιότερα τραγούδια- ελληνικά και διεθνή.\nΓια πρώτη φορά αποφάσισα να καταργήσω εντελώς τη σύμβαση της σκηνής και ζήτησα να μπουν θέσεις και επάνω στη σκηνή! Ανάμεσά μας. Θα είναι μια νέα εμπειρία για όλους μας! Έπειτα από τη βραδιά στο Κηποθέατρο, θα γεμίσουμε τις αποσκευές μας με τα τραγούδια μας και θα ταξιδέψουμε. Μια παρέα μουσικών σαν τα παλιά μπουλούκια, αγαπημένοι φίλοι που ζουν για τη μουσική με τη μουσική και ταξιδεύουν...\nΤις μέρες θα ταξιδεύουμε από μέρος σε μέρος και τις νύχτες θα παίρνουμε το κοινό στα ταξίδια του μυαλού και της ψυχής μας. Η Κύθνος, η Τήνος, η Κρήτη, η Σίφνος και τόσα αλλά μέρη μας περιμένουν.\nΕμείς, αιώνιοι ταξιδευτές, σαν τον Οδυσσέα και τους συντρόφους του, θα βρίσκουμε πάντα κι άλλα μέρη του μυαλού και της ψυχής μας που δεν έχουμε επισκεφθεί. Και θα τα μοιραζόμαστε μαζί σας. Ραντεβού στου Παπάγου!\nΗ Φωτεινή Δάρρα, η μουσική και το φεγγάρι σας περιμένουν για ένα ταξίδι στο χθες και στο σήμερα.\nEπόμενοι σταθμοί: Κύθνος, Κρήτη, Θέρμος, Σιφνος, Τήνος, Σαντορίνη και Κάρυστος\nΑγγελική Κουτελέκου - τραγούδι\nTAGS ΦΩΤΕΙΝΗ ΔΑΡΡΑ ΚΗΠΟΘΕΑΤΡΟ ΠΑΠΑΓΟΥ\nΗ παρθένος με το πέπλο -Το ασύλληπτο γλυπτό που ακόμη και σήμερα...\nΛίγα πράγματα είναι γνωστά για τη δημιουργία του...\nΑΝΑΛΥΣΕ ΤΟ 04 Feb 2019\nΟ Λίαμ Νίσον θέλει να ανακαλύψει ποιος ευθύνεται για τον θάνατο...\nWATCH IT 07 Feb 2019\n«Όλο σπίτι, κρεβάτι κι εκκλησία» -Γιατί ειδικά αυτή την...\nMέρος των εσόδων θα διατεθούν για την...\nWATCH IT 30 Jan 2019\nΟ Γιώργος Καλούδης στο Μουσείο Κυκλαδικής Τέχνης «Innovating...\nWATCH IT 15 Feb 2019\n«Το νησί της αποπλάνησης» -Ενα θρίλερ μυστηρίου που υπογράφει ο...\nWATCH IT 24 Jan 2019\nΕπί Φυλακή στο θέατρο Άβατον\nΜια αλληγορία για την καθημερινή επανάσταση...\nWATCH IT 01 Feb 2019\n«The Favourite» -Η πολυαναμενόμενη ταινία του Γιώργου Λάνθιμου...\nΧρυσή Σφαίρα ερμηνείας και 10 οσκαρικές...\nWATCH IT 31 Jan 2019\n«Donna Abbandonata ή πολύ με στεναχωρήσατε κύριε Γιώργο μου» της...\n«Δεν είναι κομμωτήριο εδώ, της τρίχας το γεφύρι...\n30 Ασκήσεις Τεχνικής. 80 Αυτοσχεδιασμοί. 22...\nΑΝΑΛΥΣΕ ΤΟ 25 Jan 2019\nΜε εισιτήρια των 2 ευρώ -Τώρα οι νέοι μπορούν να παρακολουθήσουν...\nΠρόγραμμα αγοράς εισιτηρίων για νέους


Μιχάλης Χατζηγιάννης: Η ΖΩΗ ΜΕΤΑ την Ζέτα Μακρυπούλια!- Freegossip.gr\nHome / Δημοφιλή / Μιχάλης Χατζηγιάννης: Η ΖΩΗ ΜΕΤΑ την Ζέτα Μακρυπούλια!\nΜιχάλης Χατζηγιάννης: Η ΖΩΗ ΜΕΤΑ την Ζέτα Μακρυπούλια!\nΜιχάλης Χατζηγιάννης: Η ΖΩΗ ΜΕΤΑ την Ζέτα Μακρυπούλια! Ένα πρωινό. Γύρω στις εννιά. Βγαίνει στο ήσυχο δρομάκι το σκεπασμένο με πεύκα και από τις δυο μεριές…όπου δεν υπάρχει σπίτι. Απόλυτη ησυχία. Ούτε ίχνος ενός αυτοκινήτου από μακριά. Άντε, ένας στο..πεντάλεπτο. Αυτή η ώρα είναι η ώρα της βόλτας τους. Εκείνος και η Ζάννη! Το ανάπηρο εδώ και χρόνια σκυλί – φίλος- κολλητός! Η ζωή του όλη είναι μπορείς να πεις για πολλές ώρες της ημέρας, τουλάχιστον…μοναχική.\nΜετά τον χωρισμό του από την Ζέτα Μακρυπούλια, ο Μιχάλης Χατζηγιάννης, έχει…απομονωθεί. Όχι με την αντιεπικοινωνιακή έννοια, αφού έχει τόσες επαγγελματικές υποχρεώσεις, τόσους ανθρώπους να δει και να συνεργαστεί. Ζει όμως απομονωμένος μόνος με την Ζάννη! Έσκεμμένα, όσο το δυνατόν περισσότερο χρόνο στο σπίτι.\nΚάτι που δεν σημαίνει τίποτα άλλο, παρά καταγράφει την καθημερινότητα του. Δεν υπάρχει σωστό ή λάθος στην ευτυχία, στην ζωή των ανθρώπων, αρκίεί εκείνοι να περνούν καλά. Και το να περνά πολύ χρόνο με συνανθρώπους δεν σημαίνει πως είναι το…υγιές σε όλες τις χρονικές περιόδους.\nΜιχάλης Χατζηγιάννης βιογραφικό σήμερα! Η προσωπική ζωή, η ηλικία, το ύψος, η καταγωγή, οι σπουδές, και τα κιλά\nΕκτός λοιπόν του ότι έχει αναθεωρήσει πολλά πάνω στην δουλειά και στην επιτυχημένη του πορεία εδώ και δύο δεκαετίες, έχει αναθεωρήσει και στο αισθηματικό επίπεδο όπως φαίνεται!\nΣΟΚ! Ο Μιχάλης Χατζηγιάννης ΔΗΛΩΣΕ ότι ΣΤΑΜΑΤΑΕΙ το ΤΡΑΓΟΥΔΙ!!!\nΖέτα Μακρυπούλια: Ποιος Χολίδης, ποιος Αλιμπέρτης, Ποιος Μπάρλος, Ποιος Χατζηγιάννης, Ποιος Ρέμος; Αυτός είναι ο νέος ΣΥΝΤΡΟΦΟΣ της!\nΖέτα Μακρυπούλια Μιχάλης Χατζηγιάννης: Στα ΔΙΚΑΣΤΗΡΙΑ για τα ΠΕΤΡΟΚΤΙΣΤΑ ΣΠΙΤΙΑ!\nΜιχάλης Χατζηγιάννης, Μιχάλης Χατζηγιάννης σπουδές, Μιχάλης Χατζηγιάννης ύψος, Μιχάλης Χατζηγιάννης βικιπαιδεια, Μιχάλης Χατζηγιάννης βιογραφικό, Μιχάλης Χατζηγιάννης ηλικία, Μιχάλης Χατζηγιάννης ημερομηνία γέννησης, Μιχάλης Χατζηγιάννης καταγωγή, Μιχάλης Χατζηγιάννης κιλά, Μιχάλης Χατζηγιάννης wikipedia


by Αρμονία - Ζωή • 21 Σεπτεμβρίου 2015 • Δεν επιτρέπεται σχολιασμός στο Σημείωμα Σύνταξης\nΗ νόσος των πολυκυστικών ωοθηκών, ιδιαίτερα συχνή στις Μεσογειακές χώρες, αποτελεί συχνή πηγή αισθητικών ανησυχιών, διαταραχών της εμμήνου ρύσεως, υπογονιμότητας αλλά και καρδιοκυκλοφορικής νόσου στις γυναίκες. Η εξαίρετη συνάδελφος κ. Λένα Κούστα μας ενημερώνει για τις τελευταίες απόψεις πάνω στο θέμα.\nΟ νέος συνάδελφος Νίκος Κλωνάρης αναπτύσσει σε ένα άριστα δομημένο άρθρο του το πρόβλημα του σακχαρώδη διαβήτη της εγκυμοσύνης παραθέτοντας και τις σχετικές οδηγίες για πρόληψη και θεραπεία.\nΗ συνάδελφος ενδοκρινολόγος κ. Λένα Δουμαλά μας ευαισθητοποιεί με το περιεκτικό της άρθρο για τον υποθυρεοειδισμό πού συχνά μένει αδιάγνωστος με σοβαρές συνέπειες όχι μόνο για την υγεία αλλά και τη ποιότητα ζωής.\nΘέλω να χαιρετίσω στους συνεργάτες μας τη διδάκτορα ψυχολογίας κ. Εύη Κυράνα με το πολύ ενδιαφέρον άρθρο της για το σεξουαλικό πόνο των γυναικών που αποτελεί κύρια αλλά συχνά θεραπεύσιμη αιτία σεξουαλικής δυσλειτουργίας.\nΤέλος ακολουθούν το επίκαιρο άρθρο της τακτικής συνεργάτιδος μας\nκ.Βίκυ Πυρογιάννη για την αποτελεσματική και σωστή αντιμετώπιση των «κιλών του καλοκαιριού» και οι τακτικές στήλες του χρονογραφήματος και της διεθνούς βιβλιογραφίας.\nΘέλω να υπενθυμίσω ότι ο διαδικτυακός μας τόπος (www.armonia-zoi.gr) φιλοξενείται και στις ιστοσελίδες της Ελληνικής ενδοκρινολογικής εταιρείας\n(www.endo.gr) , της Ελληνικής διαβητολογικής εταιρείας (www.ede.gr) και της εταιρείας έρευνας και μελέτης μεταβολισμού των οστών (www.eemmo.gr) .\n← Στατίνες και σακχαρώδης διαβήτης.\nΓαλουχία και εξέλιξη σε διαβήτη τύπου 2 μετά διαβήτη της εγκυμοσύνης →


«Ανησυχώ ότι θα είναι μόνιμα»: Η γυναίκα που υποφέρει από συμπτώματα κορονοϊού εδώ και εννιά μήνες | HuffPost Greece\n10/12/2020 17:51 EET\n«Ανησυχώ ότι θα είναι μόνιμα»: Η γυναίκα που υποφέρει από συμπτώματα κορονοϊού εδώ και εννιά μήνες\nΈχει διακομιστεί στο νοσοκομείο με τα ίδια συμπτώματα τουλάχιστον τέσσερις φορές.\nΗ Άσλεϊ Αντόνιο από το Έντμοντον του Καναδά έχει μια διαφορετική ιστορία να αφηγηθεί για τον κορονοϊό, η οποία είναι αρκετά πιο επίπονη. Στα τέλη Μαρτίου, η δικηγόρους Ποινικού Δικαίου πάλευε με τα κοινά συμπτώματα του κορονοϊού, όπως πυρετός, σωματικοί πόνοι, κόπωση και πονοκέφαλοι.\nΓυρνώντας σπίτι από την διάγνωση, φανταζόταν ότι τις επόμενες ημέρες τα συμπτώματα θα έχουν περάσει τελείως. Εξάλλου, πρόκειται για μια 35χρονη γυναίκα, χωρίς υποκείμενα νοσήματα, που κάνει πυγμαχία και προπόνηση ενδυνάμωσης τρεις φορές την εβδομάδα. Δεν είχε να φοβηθεί κάτι.\nΠαρόλα αυτά, τα συμπτώματα αντί να υποχωρήσουν, επιδεινώθηκαν .\nΤώρα, 259 ημέρες μετά η Αντόνιο εξακολουθεί να υφίσταται τις επιπτώσεις του κορονοϊού και να της επηρεάζει κάθε πτυχή της ζωής της.\n"Some days I feel OK, other days I wake up and I can't breathe, I can't move," Ashley Antonio said in an interview from her Edmonton home.\nΔημοσιεύτηκε από CBC Edmonton στις Δευτέρα, 7 Δεκεμβρίου 2020\nΤους τελευταίους μήνες έχει διακομιστεί στο νοσοκομείο άλλες τέσσερις φορές. Οι γιατροί της έχουν διαγνώσει αρθρίτιδα και μια κατάσταση που αυξάνει τον καρδιακό της παλμό κάθε φορά που σηκώνεται. Της εξήγησαν ότι πρόκειται για μακροχρόνιες επιπτώσεις του κορονοϊού και δεν είναι σίγουροι ότι θα εξαλειφθούν στο εγγύς μέλλον.\n«Όλοι λένε ότι είτε αναρρώνεις είτε πεθαίνεις», δήλωσε η Αντόνιο στην The Washington Post την Τρίτη.«Εγώ βρίσκομαι σε μια ενδιάμεση κατάσταση. Ούτε είμαι πια θετική στον κορονοϊό, ούτε είμαι τελείως καλά», εξήγησε.\nΑξιοσημείωτο είναι, πάντως, πως ειδικοί στη δημόσια υγεία εξηγούν ότι πολλές χιλιάδες ασθενείς αντιμετωπίζουν μακροχρόνιες επιπτώσεις από τον ιό. Μέχρι στιγμής, οι κλινικοί γιατροί έχουν μάθει ότι οι μακροπρόθεσμες επιπτώσεις μπορούν να επηρεάσουν τόσο τους ηλικιωμένους όσο και τους νέους, ανεξάρτητα από το εάν νόσησαν ελαφριά ή βαριά.\nΗ Αντόνιο, της οποίας η ιστορία αναφέρθηκε για πρώτη φορά στο δίκτυο CBC , είπε ότι είχε λάβει προφυλάξεις για τον κορονοϊό και εργαζόταν από το σπίτι για ένα μήνα προτού αρρωστήσει. Η εικασία της είναι ότι κόλλησε στο μανάβικο. Άρχισε να αισθάνεται τα πρώτα συμπτώματα στις 25 Μαρτίου.\n«Ανησυχώ σίγουρα ότι θα είναι μόνιμο», αναφέρει. «Είναι πολύ συγκλονιστικό όταν σκέφτομαι ότι θα νιώθω έτσι για το υπόλοιπο της ζωής μου».\nΓια την ώρα, αυτό για το οποίο πρέπει να φοβάται περισσότερο είναι να μην ξανακολλήσει για δεύτερη φορά.\nΕργάτες στα κοιμητήρια Θέρμης: «Σκάβουμε τάφους μέσα στο σκοτάδι»\nPLUS: κορονοϊός Καναδάς συμπτώματα νοσηλεία


Συμβουλές σχετικά με την απομάκρυνση του LolliScan\nLolliScan είναι μια διαφήμιση που υποστηρίζεται λογισμικό που εισέρχεται στον υπολογιστή σας με ένα μυστικό τρόπο και πλημμύρες όλα σας τα προγράμματα περιήγησης (Internet Explorer, Google Chrome και Firefox του Mozilla) με πολλές διαφημίσεις. The λογισμικό δουλειά για τα τρίτα μέρη, καθώς και για κάθε κλικ στη χορηγία διαφήμιση κερδίζει έσοδα. Λαμβάνοντας υπόψη αυτό δεν θα πρέπει να σας εκπλήξει ότι κάνει τα πάντα για να κάνετε κλικ οι διαφημίσεις.\nΕμείς, από την άλλη πλευρά, συνιστώ να μείνετε μακριά από αυτά. Να θυμάστε ότι τα τρίτα μέρη που προωθείται από αυτήν την εφαρμογή είναι άγνωστη και έτσι αναξιόπιστος. Η καλύτερη απόφαση θα ήταν να διαγράψει LolliScan από τον υπολογιστή σας.\nΚατεβάστε εργαλείο αφαίρεσηςγια να καταργήσετε LolliScan\nΠοιος είναι LolliScan?\nΌσο LolliScan παραμένει στο σύστημά σας, θα δείτε συνεχώς αμέτρητες banners, pop-ups, στα συμφραζόμενα και μεταβατική διαφημίσεις. Η ατέρμονη ροή των διαφημίσεων είναι συνήθως πολύ ενοχλητικό και αποσπά συνεχώς τους χρήστες από το ξεφύλλισμά τους. Σε πολλές περιπτώσεις, η αίσθηση χρήστες ερεθισμό πάνω από τις διαφημίσεις είναι περισσότερο από αρκετό για να τους πείσουμε να εξαλείψει LolliScan.\nΩστόσο, η χιονοστιβάδα των διαφημίσεων σίγουρα δεν είναι ο μόνος λόγος να εξετάσει LolliScan άμεση απομάκρυνσης. Το πολύ μεγαλύτερο πρόβλημα είναι οι τρίτοι σελίδες των οποίων θα επισκέπτεστε αφού κάνουν κλικ οι διαφημίσεις. Επειδή το adware είναι υπεύθυνος για κάθε ζημία που γίνεται στο σύστημά σας από τα μέρη, αυτό δεν ελέγχει τους για την αξιοπιστία. Κατά συνέπεια, δεν ξέρετε τίποτα για αυτές τις ιστοσελίδες ή τους ιδιοκτήτες. Αν μετά από κλικ σε μία από τις διαφημίσεις που εισέρχεστε σε σελίδα που ελέγχεται από τους χάκερ, πιθανότατα θα έχετε μολυνθεί από τον ιό, Trojan, worm, ή κάποια άλλη μορφή κακόβουλου λογισμικού το οποίο μπορεί να προκαλέσει πολύ σοβαρά προβλήματα. Δεν διακινδυνεύουν την ασφάλεια του υπολογιστή σας και αφαιρέστε LolliScan.\nΠιο συχνά, τα προγράμματα ad-υποστηρίζεται διανέμονται παράλληλα με το δωρεάν λογισμικό. Αν κατεβάζετε συχνά δωρεάν εφαρμογές από την ανεπίσημη σελίδες, υπάρχει μια μεγάλη δυνατότητα ότι έχετε περισσότερες από μία πιθανώς ανεπιθύμητο λογισμικό στον υπολογιστή σας. Σας συμβουλεύουμε να είναι πιο προσεκτικοί στο μέλλον και πάντα την επιλογή Advanced ή προσαρμοσμένη εγκατάσταση. Επίσης, διαβάστε το παρουσιάζονται άδεια χρήσης τελικού χρήστη, και φροντίστε να κάντε κλικ στο κουμπί «Πτώση», δίπλα στα ανεπιθύμητα προγράμματα. Αν είστε αρκετά προσεκτικός κατά τη διάρκεια της διαδικασίας εγκατάστασης, θα πρέπει να μπορείτε να αποτρέψει την ύποπτη εισβολείς από την είσοδο το σύστημά σας.\nΠώς να αφαιρέσετε LolliScan?\nΣύμφωνα με το άρθρο του, μας ερευνητική ομάδα έτοιμη λεπτομερείς οδηγίες για το πώς να εξαλειφθούν LolliScan. Εάν ακολουθήσετε τις οδηγίες προσεκτικά, θα πρέπει να μπορείτε να καθαρίσετε τον υπολογιστή σας από τον εαυτό σας. Ωστόσο, αν θα αφήσετε μάλλον LolliScan αφαίρεση στους επαγγελματίες, θα πρέπει να εγκαταστήσετε ένα λογισμικό ασφαλείας υπολογιστή νόμιμα και ενημερωμένες. Τέτοιο εργαλείο δεν θα διαγράψει μόνο LolliScan, αλλά θα προστατεύει το PC σας στο μέλλον.\nΚάντε δεξιό κλικ για το ύποπτο πρόγραμμα και πατήστε απεγκατάσταση.\nΧτυπήστε το λογότυπο παραθύρων για να αποκτήσετε πρόσβαση μενού «Έναρξη».\nΚάντε δεξιό κλικ την ενοχλητική εφαρμογή και απεγκατάσταση LolliScan.\nΔιαλέξτε και να τερματίσει LolliScan.


Korinthia News: Βρέθηκε νεκρή 73χρονη στα Εξαμίλια\nΓια θάνατο από ασφυξία από ληστές κάνουν λόγο οι συγγενείς\n-Οι κάτοικοι εξοργισμένοι, βλέπουν το ποτήρι να ξεχειλίζει με την εγκληματικότητα, μιλούν για ανασφάλεια και επιρρίπτουν ευθύνες στην πολιτεία…\nΟργή και αγανάκτηση διακατέχει τους κατοίκους των Εξαμιλίων από την κακοποίηση –κατά πάσα πιθανότητα- ηλικιωμένης γυναίκας που διέμενε μόνη της από άγνωστους δράστες με σκοπό τη ληστεία. Η άτυχη 73χρονη γυναίκα τελικά υπέκυψε και τη βρήκαν συγγενείς της χθες το πρωί. Οι κάτοικοι φανερά εξοργισμένοι, αφού βλέπουν ότι το ποτήρι ξεχείλισε με την εγκληματικότητα στην περιοχή, κάνουν λόγο για ανασφάλεια, επιρρίπτουν ευθύνες στην πολιτεία και ζητούν προστασία, ειδάλλως όπως λένε, θα αναγκαστούν να πάρουν το νόμο στα χέρια τους! Σχεδόν καθημερινά τον τελευταίο καιρό, έχουν εμφανιστεί κρούσματα ληστειών, κλοπών και διαρρήξεων στην περιοχή, αλλά και βασανισμού ηλικιωμένων με σκοπό τη ληστεία και τη λεία έστω και μερικών ευρώ. Είχαμε και μέσω της ΄Π΄ εκφράσει το φόβο ότι κάποια στιγμή θα συμβεί το μοιραίο και δυστυχώς επιβεβαιωθήκαμε με τον πιο δραματικό τρόπο….\nΗ άτυχη γυναίκα έμενε μόνη της και σύμφωνα με μαρτυρίες συγγενών και γειτόνων, δεν είχε περιουσιακά στοιχεία, ούτε χρήματα μέσα στο σπίτι. Άρα ο στόχος ήταν προφανώς τυχαίος και οι αδίστακτοι δράστες υπέθεσαν ότι κάτι θα βρουν να πάρουν. Δεν υπολόγισαν όμως, καθώς φαίνεται, τα προβλήματα υγείας που τυχόν αντιμετώπιζε. Σύμφωνα με μαρτυρίες συγγενών και κατοίκων, η 73χρονη βρέθηκε σκεπασμένη με ένα πάπλωμα και οι ίδιοι πιθανολογούν ότι σκεπάστηκε με αυτό από τους δράστες ώστε να μην μπορεί να φωνάξει και να αντιδράσει. Αυτό όμως πιθανότατα επέφερε ασφυξία με τις δυσάρεστες τελικά συνέπειες για την ίδια. Το σπίτι ήταν άνω –κάτω και σαν να είχαν ερευνηθεί όλοι οι χώροι του εξονυχιστικά. Η αστυνομία όμως ακόμα δεν έχει εκδώσει κάποια ανακοίνωση (μέχρι χθες στις 7:00 το απόγευμα) αφού δεν υπήρχαν σημάδια διάρρηξης και επειδή αναμένεται η έκθεση του ιατροδικαστή για τα ακριβή αίτια του θανάτου της…\nΖούμε με τον τρόμο καθημερινά, λένε οι κάτοικοι…\nΜε την απειλή κουκουλοφόρων να μπαίνουν στα σπίτια τους και να τους απειλούν ζουν οι κάτοικοι στα Εξαμίλια. Μετά το χθεσινό γεγονός και το πρόσφατο με την κακοποίηση ηλικιωμένου από την περιοχή, νιώθουν φοβισμένοι, απογοητευμένοι και οργισμένοι γιατί η Πολιτεία δεν έχει λάβει μέτρα ώστε να μπορούν να έχουν ασφάλεια. Ο πρόεδρος της Δ.Κ. Κ. Ελένης ανέφερε πως «οι κουκουλοφόροι επιλέγουν κατοίκους μεγάλης ηλικίας και αγανακτισμένος έριξε ανάθεμα σε όσους εξ΄ αιτίας τους, σταμάτησαν την ιδιωτική αστυνόμευση. Ζούμε με το φόβο και τον τρόμο καθημερινά», πρόσθεσε.\nΑναρτήθηκε από Korinthian News στις 8:18 μ.μ.\nΜεγάλη επιχείρηση της αστυνομίας σε Βραχάτι και Κιάτο\nΔεν δούλεψαν οι έμποροι και συνεχίζουν τις προσφορές\nΥπάλληλος της Πολεοδομίας Κορίνθου με 1 εκ. ευρώ;


Κεφαλογιάννης στην Ολομέλεια του Ε.Κ.: Το Διεθνές Δίκαιο δεν είναι αλά Τούρκα, δεν είναι ανατολίτικο παζάρι - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΕΛΛΑΔΑ Κεφαλογιάννης στην Ολομέλεια του Ε.Κ.: Το Διεθνές Δίκαιο δεν είναι αλά Τούρκα,...\nΚεφαλογιάννης στην Ολομέλεια του Ε.Κ.: Το Διεθνές Δίκαιο δεν είναι αλά Τούρκα, δεν είναι ανατολίτικο παζάρι\n“Η Τουρκία θέλει διάλογο με το πιστόλι στον κρόταφο της Ελλάδας και της Κύπρου. Αυτό δεν είναι διάλογος. Είναι εκβιασμός. Και δεν μπορεί να γίνει αποδεκτό, ούτε από το Ευρωπαϊκό Κοινοβούλιο ούτε από την Ευρωπαϊκή Ένωση”.\nΑυτό τόνισε με έμφαση ο Ευρωβουλευτής της ΝΔ Μανώλης Κεφαλογιάννης παρεμβαίνοντας στη συζήτηση της Ολομέλειας του Ευρωπαϊκού Κοινοβουλίου για την προετοιμασία της Έκτακτης Συνόδου Κορυφής για την επικίνδυνη κλιμάκωση και τον ρόλο της Τουρκίας στην Ανατολική Μεσόγειο.\n“Το Διεθνές Δίκαιο και το Δίκαιο της Θάλασσας δεν είναι αλά καρτ. Δεν είναι αλά «τούρκα», Δεν είναι ανατολίτικο παζάρι”, συμπλήρωσε χαρακτηριστικά.\nΗ τοποθέτηση του κ. Κεφαλογιάννη:\n“Το Διεθνές Δίκαιο και μόνο αυτό είναι η λύση στο πρόβλημα της Τουρκίας. Η Σύμβαση για το Δίκαιο της Θάλασσας υπεγράφη το 1982 και έχει επικυρωθεί από 167 κράτη. Αποτελεί πλέον εθιμικό δίκαιο. Κάθε χώρα οφείλει να συμμορφώνεται με το Δίκαιο της Θάλασσας. Ακόμη και αυτές που δεν το έχουν υπογράψει. Γεγονός που αποδέχθηκε άλλωστε και ο Τούρκος Υπουργός Εξωτερικών την περασμένη εβδομάδα στην πρόσφατη συζήτηση που είχαμε στην Επιτροπή Εξωτερικών Υποθέσεων του Ευρωπαϊκού Κοινοβουλίου. Το Διεθνές Δίκαιο, όμως και το Δίκαιο της Θάλασσας δεν είναι Δίκαιο αλά καρτ. Δεν είναι Δίκαιο αλά «τούρκα», δεν είναι Δίκαιο με ανατολίτικο παζάρι. Το Διεθνές Δίκαιο στο άρθρο 121 αναφέρεται στα νησιά που έχουν οικονομική δραστηριότητα. Τα νησιά αυτά έχουν χωρικά ύδατα 12 ναυτικών μιλίων, δική τους υφαλοκρηπίδα και δική τους Αποκλειστική Οικονομική Ζώνη. Με το Άρθρο 3 της Συνθήκης η Ελλάδα έχει αναφαίρετο δικαίωμα να επεκτείνει τα χωρικά της ύδατα στα 12 ναυτικά μίλια. Αλλά η Τουρκία από το 1995, όταν η Ελλάδα επικύρωσε τη Σύμβαση για το Δίκαιο της Θάλασσας, απειλεί τη χώρα μου με casus belli, δηλαδή αιτία πολέμου, σε περίπτωση επέκτασης από την Ελλάδα των χωρικών της υδάτων στα 12 ναυτικά μίλια. Διάλογος, λοιπόν, ναι. Αλλά η Τουρκία θέλει διάλογο με το πιστόλι στον κρόταφο στην Ελλάδα και στην Κύπρο. Αυτό δεν είναι διάλογος. Είναι εκβιασμός στους γείτονες στην Ανατολική Μεσόγειο. Και αυτό δεν μπορεί να γίνει αποδεκτό, ούτε από το Ευρωπαϊκό Κοινοβούλιο ούτε από την Ευρωπαϊκή Ένωση”.


Έγγραφο της Ένωσης Ν/Α Αττικής στον Αρχηγό της ΕΛ.ΑΣ. για την μεταστέγαση των υπηρεσιών\nΣυντάχθηκε στις 04 Απριλίου 2019 . Καταχωρήθηκε στο Επιτυχίες σε δύσκολους καιρούς και παρά τις ελλείψεις.\nΕίναι αυταπόδεικτο ότι στο νέο κτίριο που έxει παραχωρηθεί στην Ελληνική Αστυνομία, επί της οδού Αργυρουπόλεως αρ. 94-96 στην Αργυρούπολη, προκειμένου να στεγαστούν οι Υπηρεσίες του Τ.Α. και Α.Τ. Ελληνικού – Αργυρούπολης καθώς και το Επιτελείο της Δ/νσης Αστυνομίας Νοτ/κής Αττικής, οι χώροι δεν επαρκούν για την στέγαση τόσων Υπηρεσιών.\nΤο σκεπτικό της μεταστέγασης και ειδικότερα του Επιτελείου της Δ/νσης Αστυνομίας Νοτ/κής Αττικής, ήταν η εξοικονόμηση χρημάτων για το Ελληνικό Δημόσιο καθώς, το κτίριο το οποίο στεγάζεται τώρα το Επιτελείο της Δ/νσης Αστυνομίας Νοτ/κής Αττικής επί της οδού Β. Ηπείρου αρ. 50 στην Άνω Γλυφάδα μισθώνεται.\nΩστόσο στο κτίριο αυτό, μετακόμισαν και λειτουργούν κανονικά, το Γραφείο Έκδοσης Διαβατηρίων του Επιτελείου Νοτ/κής Αττικής, η Υποδ/νση Ασφάλειας Νοτ/κής Αττικής, το Γραφείο της Ο.Π.Κ.Ε. Ελληνικού, το Τμήμα Αλλοδαπών Νοτιοανατολικής Αττικής και το Τμήμα Δίωξης Ναρκωτικών Νοτ/κής Αττικής γεγονός που συνεπάγεται πως το κτίριο θα συνεχίσει να μισθώνεται από το Ελληνικό Δημόσιο, χωρίς εν τέλει να εξοικονομούνται πόροι από την μείωση καταβληθέντων μισθωμάτων.\nΑπό την μελέτη που έχει πραγματοποιήσει η εταιρεία «Ελληνικό Α.Ε.», σε έκταση του επικείμενου μητροπολιτικού πάρκου Ελληνικού, έχει παραχωρηθεί οίκημα για την δωρεάν στέγαση Αστυνομικών Υπηρεσιών. Σύμφωνα με την κάτοψη του δωρεάν παραχωρημένου χώρου, έχει υπολογιστεί και η μεταστέγαση του Επιτελείου της Διεύθυνσης Αστυνομίας Νοτ/κής Αττικής.\nΚατόπιν των ανωτέρω και προς εξοικονόμηση οικονομικών πόρων εκ μέρους του κράτους, προτείνονται από την Ένωσή μας δύο λύσεις ιδιαίτερα συμφέρουσες και ρεαλιστικές. Αφενός να παραμείνει το Επιτελείο της Διεύθυνσης Αστυνομίας Νοτ/κής Αττικής στο ήδη υπάρχον κτίριο επί της οδού Β. Ηπείρου αρ 50 στην Άνω Γλυφάδα (το οποίο παραμένει μισθωμένο) και να μεταστεγαστεί αυτό στο νέο κτίριο στο μητροπολιτικό πάρκο Ελληνικού και αφετέρου να μεταστεγαστεί το Α΄ Τ.Τ.Ν/Α. Αττικής στο κτίριο επί της οδού Αργυρουπόλεως αρ. 94-96 στην Αργυρούπολη.\nΜε αυτόν τον τρόπο αποφεύγονται διπλά έξοδα μετακομίσεων καθώς, στην παρούσα φάση, ζητείται η καταβολή του ποσού των είκοσι χιλιάδων Ευρώ (20.000) από εταιρεία, προκειμένου να μετακομίσει το Επιτελείο της Διεύθυνσης Αστυνομίας Νοτ/κής Αττικής και σαφώς άλλα τόσα θα χρειαστούν για την μελλοντική μεταστέγαση αυτού, στο νέο κτίριο στο μητροπολιτικό πάρκο Ελληνικού.\nΕπιπροσθέτως πρέπει να ληφθεί σοβαρά υπόψη πως ο αστυνομικός είναι εργαζόμενος και πως για να μπορέσει να αποδώσει, πρέπει να μπορεί να υπηρετεί σε έναν χώρο ο οποίος θα του παρέχει τουλάχιστον τον στοιχειώδη, αλλά τόσο αναγκαίο ζωτικό χώρο. Στο νέο κτίριο επί της οδού Αργυρουπόλεως αρ. 94-96 στην Αργυρούπολη, δεν χωρούν υλικά και ανθρώπινο δυναμικό και σίγουρα όλη αυτή η κατάσταση θα έχει και αρνητικό αντίκτυπο για την Αστυνομία και την Δημόσια εικόνα της.\nΕύλογα τίθεται το ερώτημα, δεδομένης και της δύσκολης δημοσιονομικής κατάστασης στην οποία βρίσκεται η χώρα μας, όπου κύριος στόχος είναι ο περιορισμός των δαπανών, ποιο το οικονομικό όφελος από την επικείμενη μεταστέγαση του Επιτελείου της Διεύθυνσης Αστυνομίας Νοτ/κής Αττικής, εφόσον το κτίριο θα εξακολουθεί να μισθώνεται, επιβαρύνοντας ακόμη περισσότερο τον κρατικό προϋπολογισμό με ύψος δαπάνης μετακόμισης είκοσι χιλιάδων Ευρώ (20.000), για μια Υπηρεσία η οποία στο άμεσο μέλλον έχει προβλεφθεί να στεγαστεί στο δωρεάν παραχωρηθέν οίκημα από την «Ελληνικό Α.Ε.».;\nΚλείνοντας άξιο μνείας είναι πως βάση Διαταγής της Γ.ΑΔ.Α του 2018, προκύπτει ότι τα τετραγωνικά μέτρα του κτιρίου της οδού Β. Ηπείρου αρ. 50 στην Άνω Γλυφάδα, επαρκούν για την στέγαση όλων των Υπηρεσιών, ήτοι και των Υπηρεσιών που στεγάζονται στον Πρώην Ανατολικό Αερολιμένα Αθηνών και του Επιτελείου της Διεύθυνση Αστυνομίας Νοτιοανατολικής Αττικής.


Αυτός είναι ο άμεμπτος κ.Μαρκογιαννάκης που έριξε 1500 ευρώ πρόστιμο στην βουλευτίνα της Χ.Α. Θαυμάστε τον βίο και την πολιτεία του (βίντεο) – Makeleio.gr\nHomeΕΠΙΚΑΙΡΟΤΗΤΑΑυτός είναι ο άμεμπτος κ.Μαρκογιαννάκης που έριξε 1500 ευρώ πρόστιμο στην βουλευτίνα της Χ.Α. Θαυμάστε τον βίο και την πολιτεία του (βίντεο)\nΑυτός είναι ο άμεμπτος κ.Μαρκογιαννάκης που έριξε 1500 ευρώ πρόστιμο στην βουλευτίνα της Χ.Α. Θαυμάστε τον βίο και την πολιτεία του (βίντεο)\nΠειθαρχική ποινή επέβαλλε πριν δυο μέρες στην Ελένη Ζαρούλια ο Χρ. Μαρκογιαννάκης.\nΌλα ξεκίνησαν όταν η κ. Ζαρούλια της Χρυσής Αυγής δεν ικανοποιήθηκε από την απάντηση που έλαβε από τον υπουργό Δικαιοσύνης Χαράλαμπο Αθανασίου για την απόδραση του Χριστόδουλου Ξηρού.\nΤότε η κ. Ζαρούλια φώναξε μέσα στο κοινοβούλιο τη λέξη “αληταράδες”. Άμεση ήταν η αντίδραση του κ. Μαρκογιαννάκη που εκείνη την ώρα προέδρευε.\nΕπέβαλλε πειθαρχική ποινή της αντικοινοβουλευτικής συμπεριφοράς στην κ. Ζαρούλια. Η ποινή εγκρίθηκε από το σώμα. Αυτό σημαίνει περικοπή του 1/4 των μηνιαίων αποδοχών της κ.Ζαρούλια, δηλαδή 1500 ευρώ περίπου.\nΓια πρώτη φορά επιβλήθηκε πειθαρχική ποινή για αντιδεοντολογική συμπεριφορά σε βουλευτή.\nΔιαβάστε επίσης: ΒΙΝΤΕΟ – ΖΑΡΟΥΛΙΑ ΣΕ ΑΘΑΝΑΣΙΟΥ :”ΕΙΣΑΙ ΑΛΗΤΑΡΑΣ!” – ΠΕΙΘΑΡΧΙΚΗ ΠΟΙΝΗ ΑΠΟ ΜΑΡΚΟΓΙΑΝΝΑΚΗ . ΠΕΡΙΚΟΠΤΕΤΑΙ ΚΑΤΑ 1/4 Ο ΜΙΣΘΟΣ ΤΗΣ. 1500 ΕΥΡΩ ΘΑ ΠΛΗΡΩΣΕΙ Η ΒΟΥΛΕΥΤΗΣ ΤΗΣ Χ.Α ΤΟ “ΑΛΗΤΑΡΑΔΕΣ”\nΠοιος είναι όμως ο άμεμπτος πρόεδρος της Βουλής;\nΠάμε να δούμε ποιος είναι ο άμεμπτος πρόεδρος της Βουλής που έριξε 1500 ευρώ πρόστιμο στην βουλευτίνα της Χρυσης Αυγής κ.Ζαρούλια.\nΜια σειρά από βίντεο δείχνουν το βίο και την πολιτεία του…\nΜΑΡΚΟΓΙΑΝΝΑΚΗΣ: “Η ΣΥΜΠΕΡΙΦΟΡΑ ΤΩΝ ΒΟΥΛΕΥΤΩΝ ΤΗΣ ΧΡΥΣΗΣ ΑΥΓΗΣ ΑΡΜΟΖΕΙ ΣΕ ΚΑΚΟΠΟΙΟ”\n27|01|2014 στις 19:29\nΓΙΑΤΙ Κ.ΧΙΟ ΔΕΝ ΛΕΣ ΟΤΙ ΕΙΝΑΙ ΑΥΤΟΣ ΠΟΥ ΧΤΥΠΗΣΕ ΚΑΙ ΣΚΟΤΩΣΕ ΤΑ ΠΑΙΔΙ ΜΕ ΤΗ ΜΗΧΑΝΗ,ΚΑΙ ΤΟΥΣ ΕΒΡΙΖΕ Κ ΑΠΟ ΠΑΝΩ ΕΝΩ Τ ΠΑΙΔΙΑ ΗΤΑΝ ΝΕΚΡΑ ΑΞ ΑΙΤΙΑΣ ΤΟΥ;\nΚΑΙ ΑΥΤΟΣ ΕΙΧΑΙ ΦΥΣΙΚΑ ΤΗΝ ΚΑΛΥΤΕΡΗ ΑΝΤΙΜΕΤΟΠΗΣΗ ΑΠΟ ΠΡΟΣΩΠΙΚΟ ΤΟΥ ΝΟΣΟΚΟΜΕΙΟΥ ΟΠΟΥ ΕΙΧΕ ΜΕΤΑΦΕΡΘΕΙ;\nΟ/Η κτεο λέει:\n27|01|2014 στις 18:15\nO Ξεκουκουλωτακης που εβγαλε τη κασετα δολοφονηθηκε…\n27|01|2014 στις 17:22\nρε Στέφανε γιατί δεν ανεβαίνουν τα σχόλια μου?\nΟ/Η GSXR1100 λέει:\n27|01|2014 στις 16:49\nΤώρα Makelarisa ανακάλυψες τόν Μαρκογιαννάκη..??? Λίγο αργά δέν είναι…???? Όταν η Κωνσταντοπούλου στήν βουλή καί ειδικά στην επιτροπή θεσμών καί διαφάνειας τόν ξεβράκωνε κάθε γαμημένη μέρα..όλοι γελούσαν καί χλέυαζαν τήν Ζωή…καί θεόπιούσαν τόν Μαρκογιαννάκη…\nΓια εκείνα τά γεγονότα έχεις MR XIOS νά μάς πείς τίποτα???\nΜόνο τώρα τόν κράζεις πού έθειξε τήν γυναίκα τόυ Μιχαλολιάκου??\nΑυτά πού μας δείχνεις ήδη τά ξέρουμε λόγω τής υστερικής συμπεριφοράς/αποκαλύψεων τής Κυρίας Κωνσταντοπούλου\nεντός καί εκτός βουλής…\nΑλλά δέν πειράζει κάλιο αργά παρά ποτέ…\n27|01|2014 στις 16:41\nΕΧΩ ΘΥΜΑΜΑΙ ΚΑΠΙΟΝ ΔΗΜΟΣΙΟΓΡΑΦΟ ΠΟΥ ΒΡΕΘΗΚΕ ΣΤΟ ΛΟΝΔΙΝΟ ΣΕΝΑ ΧΑΝΤΑΚΙ ΔΟΛΟΦΟΝΗΜΕΝΟΣ……………………..ΛΕΓΟΤΑΝ ΞΕΚΟΥΚΟΥΚΟΛΑΚΗΣ ΜΗΠΩΣ ΞΕΡΕΙ Ο ΜΕΓΑΛΟΣ ΕΙΣΑΓΓΕΛΕΑΣ ΠΟΥ ΚΥΝΗΓΑΓΕ ΣΥΝΕΧΕΙΑ ΤΗΝ ΚΩΝΣΤΑΝΤΟΠΟΥΛΟΥ ΠΩΣ ΔΟΛΟΦΟΝΗΘΗΚΕ???? ………….ΧΑΧΑΧΑΧΑΧΑΧΑ\nΟ/Η ΘΑ ΣΗΚΩΘΩ ΑΠΟ ΤΟΝ ΤΑΦΟ ΜΟΥ λέει:\n27|01|2014 στις 20:47\n27|01|2014 στις 11:20\nΕΠΕΙΔΗ ΔΕΝ ΘΥΜΑΜΑΙ ΚΑΛΑ ΑΥΤΟΣ ΔΕΝ ΗΤΑΝ ΠΟΥ ΚΥΝΗΓΟΥΣΕ ΤΟΝ ΞΕΚΟΥΚΟΥΛΩΤΑΚΗ ΓΙΑΤΙ ΤΟΝ ΕΠΙΑΣΕ ΚΑΙ ΤΟΝ ΗΧΟΓΡΑΦΗΣΕ ΝΑ ΠΑΡΕΜΒΑΙΝΕΙ ΣΕ ΔΙΚΑΣΤΕΣ;\nΟ ΞΕΚΟΥΚΟΥΛΩΤΑΚΗΣ ΠΟΥ ΕΙΝΑΙ ΤΩΡΑ ΟΕΟ;\n27|01|2014 στις 14:23\nΔυστυχώς βλέπει ήδη τα ραδίκια ανάποδα…\n26|01|2014 στις 22:30\nλεβεντακας τουρκοκρητικος,απο τις χειροτερες φαρες\n26|01|2014 στις 16:50\n¨´Μαρκογιαννακή´ πες αλευρι …….\nΟ Νυκταρης σε γυρεύει!!!!!!\nΥΓ: Κ μη ξεχνάς ποτε τη ξεφτίλα έξω απτα δικαστήρια στα Χανιά, τόσο ξυλο που έφαγες απτο ´´νονο´´ σου τον Ηρακλη …..ουτε στα ´´ροκυ ´´ να έπαιζες!\n27|01|2014 στις 17:19\nΣπαρτιάτη είσαι πολύ σωστός και ενημερωμένος.μπράβο.\nΣτέφανε αν θες πραγαμτικα να μάθεις το βίο και την πολιτεία του εν λόγω κατέβα Κρήτη και ρώτα να σου πουν΄για τότε που ήταν δικηγόρος στο ρεμάλι που έφαγε ένα παλικάρι στο Ρέθυμνο,ρώτα για κουκουλώματα και αποφυλακίσεις χασισέμπορων μαζί με το συγχωρεμένο πατέρα της υπουργάρας και πάαααρα πολλά άλλα.\nΠλούσιο βιογραφικό .\n26|01|2014 στις 16:09\nΠαραλιγο να μου κοψετε την ορεξη για φαγητο με την εικονα αυτου του ανθρωπου!\n26|01|2014 στις 14:06\nΠου εισαι ρε Ηλια…..εσενα σε φοβουνται\nΠαρε την χρυση αυγη στις πλατες σου αγορι μου\n26|01|2014 στις 14:00\nας το κανανε αυτο στον κασιδιαρη αλλα δεν τολμανε\nτο παιδι ειναι ηγετης και μορφωμενος\n26|01|2014 στις 13:59\nΞΕΧΑΣΑΤΕ ΤΗΝ ΑΠΑΡΑΔΕΚΤΗ ΣΥΜΠΕΡΙΦΟΡΑ ΤΟΥ ΥΠΟΚΕΙΜΕΝΟΥ ΑΥΤΟΥ, ΟΤΑΝ ΗΤΑΝ ΠΡΟΕΔΡΟΣ ΕΞΕΤΑΣΤΙΚΗΣ ΕΠΙΤΡΟΠΗΣ ΓΙΑ ΤΑ ΠΑΠΑΝΔΡΕΙΚΑ ΛΑΜΟΓΙΑ, ΤΑ ΟΠΟΙΑ ΠΡΟΣΠΑΘΟΥΣΕ ΑΝΕΠΙΤΥΧΩΣ ΝΑ ΚΑΛΥΨΗ ΤΕΧΝΗΕΝΤΩΣ, ΜΕ ΑΠΟΤΕΛΕΣΜΑ ΝΑ ΤΣΑΚΩΝΕΤΑΙ ΚΑΘΗΜΕΡΙΝΩΣ ΜΕ ΤΗΝ ΒΟΥΛΕΥΤΙΝΑ Κα ΚΩΝΣΤΑΝΤΟΠΟΥΛΟΥ ΤΟΥ ΣΥΡΙΖΑ, ΛΟΓΩ ΤΩΝ ΑΝΤΙΔΕΟΝΤΟΛΟΓΙΚΩΝ ΜΕΘΟΔΩΝ ΠΟΥ ΕΦΗΡΜΟΖΕ……….\nΚΑΘΩΣ ΚΑΙ ΜΕ ΤΑ ΠΡΑΚΤΙΚΑ ΠΟΥ ΕΙΧΕ ΑΠΟΚΡΥΨΗ ΚΑΙ ΤΙΣ ΑΝΤΙΔΡΗΜΟΚΡΑΤΙΚΕΣ ΜΕΘΟΔΟΥΣ ΠΟΥ ΥΙΟΘΕΤΟΥΣΕ ΤΟΣΟ ΠΡΟΚΛΗΤΙΚΩΣ…….\nΑΥΤΑ ΤΑ «ΘΛΙΒΕΡΑ ΚΑΙ ΑΝΕΚΔΙΗΓΗΤΑ ΑΤΟΜΑ» ΑΠΕΝΕΜΑΝ ΔΙΚΑΙΟΣΥΝΗΝ ΚΑΠΟΤΕ ΕΙΣ ΤΟΝ ΕΛΛΗΝΙΚΟ ΛΑΟ, Ο ΟΠΟΙΟΣ ΦΟΡΑΕΙ ΠΑΡΩΠΙΔΕΣ ΚΑΙ ΔΕΝ ΤΑ ΑΝΤΙΛΑΜΒΑΝΕΤΑΙ ΓΙΑ ΝΑ ΤΑ ΑΠΟΜΟΝΩΣΗ………..\nΑΞΙΟΝ ΑΠΟΡΙΑΣ ΕΠΙΣΗΣ, ΕΙΝΑΙ ΤΟ ΠΩΣ ΨΗΦΙΣΕ ΤΟ Κ(Υ)ΝΟΒΟΥΛΙΟ ΣΕ ΧΡΟΝΟΝ ΡΕΚΟΡ 2 ΔΕΥΤΕΡΟΛΕΠΤΩΝ ΓΙΑ ΤΗΝ ΠΕΡΙΚΟΠΗ ΜΙΣΘΟΥ ΤΗΣ Κας ΖΑΡΟΥΛΙΑ !!!\nΕΧΕΙ Ο ΚΑΙΡΟΣ ΓΥΡΙΣΜΑΤΑ…………\n26|01|2014 στις 13:58\nΚυρια Ζαρουλια καντε μας μια χαρη\nΑφηστε τον αρχηγο να κανει την δουλεια του που την ξερει και καλα.\n26|01|2014 στις 13:51\nεμενα με απασχολει ο Κασιδιαρης να ειναι καλα\nγια αυτη δεν δινω δεκαρα\nτελος στην οικογενειοκρατια στην χρυση αυγη\nκαι εχουμε αρχηγο με αρχ@@@@\n26|01|2014 στις 13:45\nΑΝ ΔΕΝ ΥΠΗΡΧΕ ΤΟ ΠΑΛΙΚΑΡΙ Ο ΗΛΙΑΣ\nΤΙ ΘΑ ΓΙΝΟΤΑΝΕ Η ΧΡΥΣΗ ΑΥΓΗ?\nΜΕ ΖΑΡΟΥΛΙΑ ΚΤΛ ΔΕΝ ΚΑΝΟΥΜΕ ΤΙΠΟΤΑ\n27|01|2014 στις 17:01\nΠαρατηρήσατε ότι σήμερα δεν έχει εδω μέσα άπλυτους να γράφουν εμετικά και να κοκκινίζουν κάθε σχόλιο υπερ της ΧΑ;\nΕίναι γιατί την έχουν πέσει μαζικά στο defencenet, άλλες μέρες μοιράζονται αλλά σήμερα έχει πέσει σύρμα απο τα κεντρικά κουμουνδούρου και συγγρού.\nΠαρατηρήστε το, το κάνουν για να διαβάλουν τα διάφορα site που επιτρέπουν την ελεύθερη έκφραση όσων επιλέξαν Χρυσή Αυγή.\nΓια να καταλάβετε πόσο βρώμικο είναι το παιχνίδι του συστήματος.\n26|01|2014 στις 13:25\n(( Τότε η κ. Ζαρούλια φώναξε μέσα στο κοινοβούλιο τη λέξη “αληταράδες”. Άμεση ήταν η αντίδραση του κ. Μαρκογιαννάκη που εκείνη την ώρα προέδρευε.))\nΚαλά αυτός που έγραψε το κείμενο αυτό μπορεί να μου πει που ακούστηκε αυτό? αν το αληταρά το ακούει αληταράδες, η είναι αγράμματος η το μακελειό στηρίζει το καθεστώς και δεν λέει την αλήθεια, σας θεωρούσα ένα έντιμο site που θα μαθαίνουμε την αλήθεια, άλλα με τα γραπτά σας αρχίζω και αμφιβάλω, και νομίζω πως είστε και εσείς κομματόσκυλα και δημόσιο-κάφροι\n26|01|2014 στις 13:21\nΑν σταθεί ανάμεσα απο δυο καθρέφτες θα βλέπει μπροστά του τον ηλήθιο και πίσω του τον πανηλήθιο…!!!


Το παράπονο της γυναίκας του Βαμβακάρη: “Ο Μάρκος δεν απέκτησε τάφο. O Νταλάρας υποσχέθηκε ότι θα βοηθήσει αλλά τίποτα” – Syros Agenda\nΤο παράπονο της γυναίκας του Βαμβακάρη: “Ο Μάρκος δεν απέκτησε τάφο. O Νταλάρας υποσχέθηκε ότι θα βοηθήσει αλλά τίποτα”\nΗ σύζυγος του Μάρκου Βαμβακάρη, Βαγγελιώ αποκαλύπτει το μεγάλο της παράπονο… τον τάφο που ποτέ δεν απέκτησε ο άνθρωπός της.\n“Ο Μάρκος για μένα και τα πολυαγαπημένα του παιδιά ήταν το στήριγμά μας. Εκείνος μας έδειχνε το δρόμο για το πώς θα κατευθυνθούμε. Από το 1942 που παντρευτήκαμε μέχρι και το θάνατό του δεν είχαμε ανταλλάξει άσχημη κουβέντα. Ήταν ο πιο οικογενειάρχης από όλους τους παλιούς. Μας φρόντιζε και πάντα προσπαθούσε να βρει τρόπους να θρέψει την οικογένειά του. Αλλά οι συνθήκες ήταν άσχημες για εμάς τότε”, λέει συγκινημένη η Βαγγελιώ Βαμβακάρη, μούσα του Μάρκου για την οποία έχει γράψει πολλά τραγούδια εκείνος που έχουν περάσει πλέον στην Ιστορία. “Ο Μάρκος με γνώρισε στο σπίτι της αδερφής του, που μέναμε στην ίδια γειτονιά. Όταν λοιπόν με είδε, με ερωτεύτηκε και αμέσως μου έκανε πρόταση γάμου. Παντρευτήκαμε το 1941 και αμέσως απέκτησα τα τρία παιδιά μου, τα οποία λάτρευε ο Μάρκος” λέει χαρακτηριστικά η σύζυγος του Μάρκου Βαμβακάρη!\nΤονίζει στην εφημερίδα News: “Ο Μάρκος υπήρξε πολύ καλός πατέρας. Δεν μπορώ να μην τον θυμάμαι όταν δεν είχε χρήματα να θρέψει την οικογένειά του, να κάθεται σε ένα καφενείο και να κλαίει για το πώς θα μας ζήσει. Και εγώ να τον παρηγορώ και να του λέω: “μη στενoχωριέσαι, θα βρεθούν”. Υπήρχαν φορές που δεν έφερνε ούτε μία δραχμή στο σπίτι”.\nΚαι δεν διστάζει να μιλήσει για τους ανθρώπους που στάθηκαν δίπλα στην οικογένεια του Μάρκου τις δύσκολες ώρες μετά το θάνατό του. “Ο Μάρκος είχε ένστικτο. Λάτρευε την Γκρέυ και τον Μπιθικώτση. Όταν λοιπόν εκείνος έφυγε, η Γκρέυ σε όποια δουλειά πήγαινε, έπαιρνε και τα παιδιά μου μαζί για να τους δίνει μεροκάματο. Ήταν πολύ καλή γυναίκα και ο Στέλιος με τον Δομένικο τη λατρεύουν και της οφείλουν “ευχαριστώ”. Πάντα το λένε. Και ο Μάρκος όμως τη λάτρευε και της έδωσε εκπληκτικά τραγούδια…”\nΑπό το 1972 που ο Μάρκος έφυγε από τη ζωή, μας έταξαν πολλοί ότι θα του φτιάξουν έναν τάφο. Έμειναν στα λόγια. Κανείς δεν το έπραξε και ας τον ονομάζουν “πατριάρχη του ρεμπέτικου”. Όταν πέθανε, κάναμε έρανο για να μαζέψουμε χρήματα για την ταφή. Ο Μάρκος έπαιζε παντού, αλλά δεν πληρωνόταν. Τέτοια ήταν η δυστυχία μας εκείνα τα χρόνια. Και έτσι ακόμα και σήμερα είναι χωρίς τάφο. Χωρίς να υπάρχει ένα μνήμα να του ανάβουμε το καντήλι. Να τον μνημονεύουμε” δηλώνει η γυναίκα του.\nΗ Βαγγελιώ Βαμβακάρη προσθέτει: “Πολλοί έταξαν σε μένα και τα παιδιά μου ότι θα του φτιάξουν ένα μνήμα να μπορούμε όλοι να προσκυνάμε και να τον μνημονεύουμε. Όσο το είδατε εσείς, το είδαμε και εμείς. Όλοι έλεγαν, αλλά κανείς δεν το έφτιαξε. Πολιτικοί και καλλιτέχνες. Και ο Νταλάρας υποσχέθηκε ότι θα βοηθήσει για να τον φτιάξουμε, αλλά τίποτα και από εκεί. Δεν πειράζει, να είναι καλά. Τώρα έχουν τα οστά του σε ένα μικρό κουτάκι, σε οστεοφυλάκιο και πηγαίνουμε και τα προσκυνάμε”\nΕτικέτες: Γιώργος ΝταλάραςΜάρκος Βαμβακάρης\n10ο Χαριστικό και Ανταλλακτικό Παζάρι στην Ερμούπολη\nThe HANGOVER Party Vol.8 @ Liquid


ΑΛΕΚΟΣ ΑΛΑΒΑΝΟΣΟ ΣΥΡΙΖΑ, η σούπα και ο πρόεδρος - Ειδήσεις - νέα - Το Βήμα Online\nΑΛΕΚΟΣ ΑΛΑΒΑΝΟΣΟ ΣΥΡΙΖΑ, η σούπα και ο πρόεδρος\nΠολύ πριν από τους Καραμανλήδες, τους Μητσοτάκηδες, τους Παπανδρέου στο ελληνικό Κοινοβούλιο εισήλθε η οικογένεια Αλαβάνου. Πρώτος στη σειρά ο Κωνσταντίνος Αλαβάνος, που εξελέγη το 1915 και παρέμεινε βουλευτής Τήνου ως το 1936. Αυτό του το κοπανάγανε πάντα του κ. Αλέκου Αλαβάνου , ότι δηλαδή κρατάει από σπουδαίο σόι. Με τους κομμουνιστάς που έμπλεξε στα νιάτα του ήταν αναμενόμενο να του προσάπτουν την καταγωγή, πολλώ δε την ευμάρεια. Το τι έχει ακούσει για τα λατομεία ταλκ της οικογένειας, δεν λέγεται.\nΠολύ πριν από τους Καραμανλήδες, τους Μητσοτάκηδες, τους Παπανδρέου στο ελληνικό Κοινοβούλιο εισήλθε η οικογένεια Αλαβάνου. Πρώτος στη σειρά ο Κωνσταντίνος Αλαβάνος, που εξελέγη το 1915 και παρέμεινε βουλευτής Τήνου ως το 1936. Αυτό του το κοπανάγανε πάντα του κ. Αλέκου Αλαβάνου , ότι δηλαδή κρατάει από σπουδαίο σόι. Με τους κομμουνιστάς που έμπλεξε στα νιάτα του ήταν αναμενόμενο να του προσάπτουν την καταγωγή, πολλώ δε την ευμάρεια. Το τι έχει ακούσει για τα λατομεία ταλκ της οικογένειας, δεν λέγεται. Είναι κρίμα πάντως να πιάνονται από τους προγόνους και την οικονομική άνεση για να τον χτυπήσουν. Από μόνος του δίνει καλύτερες λαβές. Λένε οι σύντροφοί του ότι τις κρίσιμες ώρες στην πολιτική σταδιοδρομία του αθετούσε τις δεσμεύσεις του. Για να το πούμε πιο κομψά, ήταν πάντα απρόβλεπτος. Να, τώρα ανακάτεψε τον ΣΥΡΙΖΑ, έβγαλε από τη μέση τον διάδοχό του, κοπάνησε την πόρτα κι έφυγε. Το τελευταίο επεισόδιο της πολιτικής διαδρομής του θα είναι και το ύστατο; Αυτό δεν το ξέρει κανείς, ίσως ούτε και ο ίδιος.\n? Οικογενειακές υποθέσεις\nΗ ενηλικίωση του κ. Αλ. Αλαβάνου συνέπεσε με τη χούντα. Φοιτητής ων στο Οικονομικό Πανεπιστήμιο της Αθήνας, δεν μπορούσε παρά να πάρει μέρος στον αντιδικτατορικό αγώνα. Από μόνο του αυτό θα γινόταν αποδεκτό από τους γονείς του, αλλά ο προσανατολισμός χάλασε λίγο τις σχέσεις. Το ΚΚΕ δεν το καταπίνανε εύκολα οι αστικές οικογένειες και ο νεαρός δημιούργησε προβλήματα εκεί που δεν υπήρχαν: είχε λυμένα τα θεμελιώδη ζητήματα της επιβίωσης και αν ήθελε να σταδιοδρομήσει πολιτικά, είχε όλες τις προσβάσεις. Είναι χαρακτηριστικό ότι στην πρώτη μεταδικτατορική Βουλή ο πατέρας του Νίκος και ο αδελφός του Κωνσταντίνος πήραν καθένας από μία έδρα με την Ενωση Κέντρου- Νέες Δυνάμεις, στις Κυκλάδες και στη Β΄ Αθήνας. Για τον πατέρα, που πολιτευόταν από το 1950 με τους Φιλελεύθερους, ήταν η τελευταία θητεία, για τον αδελφό η αρχή μιας πολιτικής διαδρομής προς το ΚΟΔΗΣΟ και κατόπιν σε επιτελικές θέσεις στις κυβερνήσεις ΠαΣοΚ (γγ του υπουργείου Πολιτισμού, στέλεχος της κρατικής τηλεόρασης).\nΤα χρόνια εκείνα, ο κ. Αλ. Αλαβάνος απασχολήθηκε στα κομματικά γραφεία και στους κοινωνικούς αγώνες. Η ζωή του όλη είναι αφιερωμένη στον πολιτικό στοχασμό, στη θεωρητική προσέγγιση των προβλημάτων εργατών και εργαζομένων. Δόθηκε ολοκληρωτικά στην πολιτική, εξ ου και παραμένουν αδιευκρίνιστες οι θέσεις στις οποίες εργάστηκε. Θυμόμαστε όλοι την προσωπική αντιπαράθεση που είχε με τον κ. Γ. Αλογοσκούφη, όταν του είπε ότι είναι ανίκανος να διοικήσει συνοικιακό σουπερμάρκετ. Ο τότε υπουργός Οικονομίας αντέταξε ότι ο ίδιος τουλάχιστον έχει δουλέψει, δίδαξε στο πανεπιστήμιο. Ο κ. Αλαβάνος απάντησε ότι το βιογραφικό του στην ιστοσελίδα της Βουλής έχει όλες τις πληροφορίες. Εκεί ήταν κάπως συνοπτική η αναφορά: «Εργάστηκε ως οικονομολόγος και ως δημοσιογράφος». Πού και πότε παραμένει αδιευκρίνιστο. Η αλήθεια είναι ότι μπήκε πολύ νέος στην Ευρωβουλή, 31 ετών.\n? Ευρωβουλή και κινήματα\nΣτην Ευρώπη τα κατάφερε μια χαρά. Δύο φορές με το ΚΚΕ, τρεις φορές με τον Συνασπισμό. Κατέχει το ρεκόρ: είναι ο μακροβιότερος έλληνας ευρωβουλευτής. Βέβαια, με τον Συνασπισμό υπήρξε ένα ζητηματάκι. Είχε ληφθεί απόφαση να γίνεται εναλλαγή μεταξύ συντρόφων, να μην κάθεται ένας για πέντε χρόνια. Ο κ. Αλέκος Αλαβάνος και ο Μιχάλης Παπαγιαννάκης καπάρωσαν τις θέσεις παρά τα συμφωνηθέντα, αλλά οι υπόλοιποι το κατάπιαν και το συγχώρεσαν. Από ένα σημείο και μετά τους άφησαν στην ησυχία τους. Η συνύπαρξη με τους ευρωπαίους αριστερούς αν μη τι άλλο ήταν εποικοδομητική. Ο κ. Αλαβάνος άφησε πίσω του τη μετεμφυλιακή μιζέρια και τις βαλκανικές προτεραιότητες. Είδε ότι η πολιτική δεν εξελίσσεται μέσα σε γραφεία. Χρειάζεται μπόλιασμα από τα κινήματα. Κατάλαβε ότι το Πράσινο είναι το σημαντικότερο διακύβευμα και συνετέλεσε στην αναβάπτιση του Συνασπισμού. Η αφηρημένη «πρόοδος» παραχώρησε τον τίτλο στην «οικολογία» και στα «κοινωνικά κινήματα».\nΟ κ. Αλαβάνος μετά το 2004, ως επικεφαλής του Συνασπισμού, απέκτησε μια εμμονή με τα κινήματα, πλην όμως μπέρδεψε τι εστί κίνημα και τι μπαϊράκι. Αρχισε να δαπανά χρόνο στο τι απαιτεί η μια αριστερή διασημότητα και τι σταριλίκια κάνει ο άλλος παλαίμαχος. Πώς όμως να μη δικαιολογήσει τους άλλους, όταν και ο ίδιος απασχολεί το κόμμα του με διάφορα τερτίπια; Τη μια φεύγει για λόγους υγείας, την άλλη φεύγει για να παραχωρήσει το προεδριλίκι, την άλλη παρεξηγείται, αλλά με λίγα χειροκροτήματα επιστρέφει. Δεν θέλει ηγετικό ρόλο, αλλά πάει ανορθόδοξα στο ντιμπέιτ, τα βρίσκει με τις Συνιστώσες, αλλά τις παρατάει στα κρύα του λουτρού. Κάνει τα τσαλιμάκια του, αλλά πάντα κάποιος του ανοίγει την αγκαλιά. Ας μην περιορίσουμε όμως τον ρόλο του στην κακομαθημένη συμπεριφορά. Η παρουσία του στην ανανεωτική Αριστερά ήταν καταλυτική. Εκείνος υποστήριξε την ιδέα μιας ευρύτερης Αριστεράς των κινημάτων. Εκείνος εμφάνισε την ελκυστική πλευρά των συμμαχιών.\nΚαθώς ο ΣΥΡΙΖΑ αναλώθηκε στα επί της διαδικασίας, υπήρξε μια αθέλητη συγκάλυψη του προβλήματος. Τι προοδευτικό έχουν όλοι αυτοί που εκλήθησαν; Οι τροτσκιστές και οι μαοϊκοί τι μπορούν να προσφέρουν στον σύγχρονο πολιτικό κόσμο; Αυτοί οι ανώνυμοι και χαμηλών τόνων ιδεολόγοι κατευνάζονται. Ταυτόχρονα όμως ο κ. Αλαβάνος προσπάθησε να κουλαντρίσει τους μεγάλους εγωισμούς των δεινοσαύρων του ευρύτερου πολιτικού χώρου. Προσπάθησε να δημιουργήσει μια αρμονία ανάμεσα σε προσωποπαγείς ομαδούλες με ιδεολογικό έλλειμμα. Τι το ξεχωριστό είχαν να προσφέρουν στον Συνασπισμό οι σεβαστοί σύντροφοι Γλέζος, Μπανιάς , Θεωνάς; Θα μπορούσαν να συμβάλουν ως απλά μέλη. Γιατί να αποκτούν οντότητα τα υπολείμματα του ΔΗΚΚΙ με το οποίο διαπραγματεύεται ο Συνασπισμός το πρόγραμμά του; Ο ΣΥΡΙΖΑ υπήρξε η σούπα ενός φιλόδοξου μάγειρα, ο οποίος άνοιξε το ψυγείο του και έριχνε όλα τα υλικά του σε κατσαρόλα με βραστό νερό.\n? «Δελφίνια» και καβγάδες\nΑν λοιπόν πρέπει να προσάψουμε κάτι στον κ. Αλ. Αλαβάνο δεν είναι ότι γεννήθηκε βαθύπλουτος. Αλλωστε και αυτό έχει πάρει μυθικές διαστάσεις. Τον παρουσιάζουν ως την Πάρις Χίλτον επειδή κατέχει το 12% ξενοδοχείου της Τήνου. Στην πραγματικότητα «Τα δελφίνια» στο λιμάνι προσφέρουν δωμάτια στους προσκυνητές- την μπουγάδα την απλώνουν τον Αύγουστο στην ταράτσα. Αν πρέπει να του προσάψουμε κάτι δεν είναι ο χαρακτήρας. Σε δέκα χρόνια από τώρα θα έχουμε ξεχάσει όσα αφορούν συμπεριφορές. Σε δέκα χρόνια από τώρα θα είναι εντελώς ασήμαντη η προσωπική διένεξη με τον κ. Αλέξη Τσίπρα . Θα ξεχάσουμε τους καβγάδες, θα ξεχάσουμε ότι την κοπάνησε, όπως ξεχάστηκαν τα όσα έκανε ως ανανεωτικός που ήθελε να φύγει από το ΚΚΕ, αλλά δεν έφευγε. Αυτό που θα μείνει από τον κ. Αλέκο Αλαβάνο θα είναι η κατασκευή του δυσλειτουργικού μορφώματος ΣΥΡΙΖΑ. Λένε ορισμένοι από τις Συνιστώσες ότι δεν έχει σημασία η εκλογή στο Κοινοβούλιο. Οσοι όμως πιστεύουν στον ρυθμιστικό ρόλο της Αριστεράς δεν την αποκόπτουν από τα εκτελεστικά καθήκοντα. Και ως εκτελεστικά καθήκοντα δεν νοούνται οι πετροπόλεμοι.


Απείχε από την αξιολόγηση το μισό προσωπικό\nΠέμπτη, 05 Οκτώβριος 2017 18:30\tδιαχειριστής\nΑπείχε από την διαδικασία αξιολόγησης η πλειοψηφία των εργαζομένων στο νοσοκομείο Καρδίτσας.\nΣύμφωνα με το ρεπορτάζ του KarditsaLive.Net, αν και ακριβή νούμερα δεν μπορούν ακόμα να δοθούν, μέχρι την Δευτέρα 2 Οκτωβρίου φύλλα αξιολόγησης είχαν κατατεθεί από 195 εργαζομένους σε σύνολο 560, όπως τόνισε η πρόεδρος του συλλόγου εργαζομένων Μαρία Τέτσιου.\nΑπό κει και πέρα οι πληροφορίες λένε πως κατατέθηκαν άλλα 20-30 φύλλα με τον ακριβή αριθμό ακόμα να μην έχει επιβεβαιωθεί. Εδώ, να σημειώσουμε ότι με ανακοίνωσή της η ΠΟΕΔΗΝ μιλά για πρωτόκολλα των Νοσοκομείων που παρανομούν όταν δέχονται φύλλα Αξιολόγησης κατόπιν σιωπηρών παρατάσεων που δίνουν οι Διοικήσεις των Νοσοκομείων. Και συνεχίζει υποστηρίζοντας ότι οι Διοικητές θέλουν να συνεχίσουν τους εκβιασμούς για να σπάσει η Απεργία – Αποχή κατά των Αξιολογήσεων.\nΕπιστρέφοντας στην κ. Τέτσιου να τονίσουμε πως μας είπε ότι οι εργαζόμενοι δεν είναι ενάντια στην αξιολόγηση αλλά όχι με τέτοια μορφή που στο μέλλον θα στραφεί εναντίον τους τόσο βαθμολογικά όσο και οικονομικά και αυτό φαίνεται, τόνισε, ότι μεθοδεύεται από το υπουργείο.\nΕπίσης σημείωσε ότι η όλη διαδικασία έγινε πολύ γρήγορα και ξαφνικά στερώντας από τους εργαζόμενους το δικαίωμα να σκεφτούν, να κατανοήσουν τι γίνεται και να αποφασίσουν απερίσπαστα το τι θα πράξουν. Είναι χαρακτηριστικό ότι η ενημέρωση έγινε Πέμπτη μεσημέρι και η διαδικασία έπρεπε να ολοκληρωθεί την Δευτέρα το μεσημέρι. Σε λιγότερο, δηλαδή, από δύο εργάσιμες.\nΥπογράμμισε δε και τον εκβιαστικό χαρακτήρα της διαδικασία αφού στην ουσία ο νόμος απειλεί τις προϊστάμενες να συγκεντρώσουν τα φύλλα αξιολόγησης και τις φτάνει σε σημείο να φοβούνται ότι θα χάσουν την θέση τους ή ακόμα και πως θα τεθούν σε διαθεσιμότητα.\nΚαταλήγοντας η κ. Τέτσιου κάλεσε τους εργαζόμενους να συνεχίσουν την απεργία-αποχή κατά της αξιολόγησης και σημείωσε πως νομικά είναι καλυμμένοι και δεν έχουν να φοβηθούν το παραμικρό.\nΠηγή: KarditsaLive.Net (Π.Κ)


Σάββατο, 13 Νοεμβρίου 2021 17:46\nΠαρά το γεγονός ότι βρέθηκε πίσω στο σκορ, ο Γιούχτας 2010 κατάφερε να ανατρέψει την εις βάρος του κατάσταση και επικράτησε με 3-1 των Κουνάβων στις Αρχάνες!\nΜε το ξεκίνημα του παιχνιδιού, οι Κουνάβοι πατούσαν καλύτερα στον αγωνιστικό χώρο και ευτύχησαν να προηγηθούν μόλις στο 15ο λεπτό, με την προσπάθεια του Τσαρσιταλίδη έπειτα από κάθετη του Χρονάκη να καταλήγει στα δίχτυα του Καλυκάκη για το 0-1 των φιλοξενούμενων!\nΗ αντίδραση της ομάδας των Αρχανών ήταν άμεση, καθώς εννέα λεπτά αργότερα ήρθε η ισοφάριση με τον Γιώργο Παπαγγελή, ο οποίος σούταρε και σκόραρε για να φέρει το παιχνίδι στα ίσα!\nΤέσσερα λεπτά αργότερα, οι νεαροί «πράσινοι» κατάφεραν να γυρίσουν το παιχνίδι «τούμπα». Στο 28ο λεπτό λοιπόν, ο Παπαγγελής βρέθηκε στην κατάλληλη θέση και με σουτ έκανε το 2-1, διπλασιάζοντας τα τέρματα της ομάδας του αλλά και τα δικά του.\nΣτην συνέχεια, η ομάδα του Γιώργου Ανωγειανάκη διατηρούσε την κατοχή της μπάλας, με την λήξη του ημιχρόνου να βρίσκει την ομάδα του με το προβάδισμα με τους Κουνάβους να έχουν χαμένες ευκαιρίες με τους Τσαρσιταλίδη, Χρονάκη και Σαριδάκη για να βρουν δεύτερο τέρμα.\nΤο δεύτερο ημίχρονο ξεκίνησε με τον Γιούχτα 2010 να μπαίνει εκείνος πιο δυναμικά αυτήν την φορά, και στο 60ο λεπτό πήρε αέρα δύο τερμάτων, με τον Μπόγρη να σκοράρει κάνοντας το 3-1.\nΈπειτα από αυτήν την εξέλιξη, ο ρυθμός του παιχνιδιού έπεσε αισθητά, με τον Γιουχτα 2010 να κάνει τρεις τις νίκες του στο φετινό πρωτάθλημα, ενώ οι Κουνάβοι παραμένουν στην τελευταία θέση του βαθμολογικού πίνακα, με πέντε ήττες σε ισάριθμα παιχνίδια.\nΓιούχτας 2010: Καλυκάκης, Μπεσιάν, Μπόγρης, Ζωγραφάκης, Φραγκουλάκης, Κωνσταντάκης, Χαλκιαδάκης, Λουλάκης, Παπαγγελής, Γιαλιτάκης, Χαλεπάκης\nΚουνάβοι: Σημαιάκης, Μανουσάκης, Γκιαουράκης, Τζαγκαράκης, Νιργιανάκης (Κοντογιάννης) , Βαρδάκης, Κυπριωτάκης, Πετρουλής (55' Χανιωτάκης) ,Σαριδάκης (80' Συμιανάκης) , Χρονάκης, Τσαρσιταλίδης\nΑπό τους Κουνάβους στον Γιούχτα 2010 ο 18χρονος Βαρδάκης\nΠρώτο φαβορί για τον πάγκο των Κουνάβων ο Βασίλης Μιχελουδάκης


Τα συχνότερα λάθη που κάνεις με την κρέμα ματιών σου | ΣΚΑΪ\nΤα συχνότερα λάθη που κάνεις με την κρέμα ματιών σου\nΕσύ έχεις πέσει σε κάποια από αυτές τις παγίδες;\nΔημοσιευση: 20/09/2021 - 09:28\nΠολλά ακούγονται για τη χρήση της κρέμας ματιών και το κατά πόσο την έχουμε ανάγκη. Η ειρωνεία, συχνά, είναι ότι ενώ θέλουμε να έχουμε όμορφο, φωτεινό και νεανικό βλέμμα κάθε στιγμή, αμελούμε την κρέμα ματιών. Ή, δεν την χρησιμοποιούμε εντελώς σωστά.\nΓι’ αυτό και συγκεντρώσαμε παρακάτω τα έξι συχνότερα λάθη που κάνουμε στη χρήση της κρέμας ματιών. Εσύ έχεις πέσει σε κάποια από αυτές τις παγίδες;\nΠαρόλο που έχουμε συνηθίσει να βλέπουμε τη χρήση της κρέμας ματιών ακριβώς κάτω από τα μάτια, αυτό δεν είναι το μόνο σημείο που μπορεί να εφαρμοστεί. Μάλιστα, είναι κρίμα να μην τη χρησιμοποιείς περιμετρικά των ματιών σου. Αυτό οφείλεται στο ότι η κρέμα βοηθάει άμεσα στη μείωση των λεπτών γραμμών και την αντιμετώπιση του ποδιού της χήνας.\nΓια λόγους ασφαλείας, τα μόνα σημεία που δεν μπορείς να την εφαρμόσεις είναι το κινητό βλέφαρο και οι εσωτερικές γωνίες. Κατά τ’ άλλα ξεκίνα να την απλώνεις γύρω από τα μάτια για το πιο λαμπερό βλέμμα που είχες ποτέ!\nΠιθανά έχεις ακούσει τη λεγόμενη “σωστή σειρά” εφαρμογής των προϊόντων περιποίησης. Με απλά λόγια, η σωστή σειρά σημαίνει να πηγαίνεις από την πιο λεπτόρρευστη στην πιο παχύρευστη σύσταση κατά τη διάρκεια του skincare routine σου. Έτσι, παρόλο που μπορεί να βάλεις την κρέμα ματιών μετά την ενυδατική σου, πολλές φορές ίσως είναι καλύτερα να την εφαρμόσεις πριν, για να είναι εντελώς καθαρή η περιοχή.\nΈνα καλό tip είναι να διαβάσεις τις οδηγίες χρήσης για να μάθεις τη σωστή σειρά εφαρμογής της κρέμας σου.\nΠιστεύεις ότι τη χρειάζονται μόνο γυναίκες μεγαλύτερης ηλικίας.\nΠράγματι, οι κρέμες ματιών είναι άρρητα συνδεδεμένες με την αντιγήρανση. Αυτό όμως δεν σημαίνει ότι δεν μπορούν να επωφεληθούν από αυτές ή δεν τις χρειάζονται οι γυναίκες νεότερης ηλικίας. Επίσης, σίγουρα ξέρεις ότι η πρόληψη είναι καίρια τόσο για το δέρμα σου όσο και για τη συνολική υγεία σου. Γι’ αυτό και είναι κρίμα να μην αδράξεις την ευκαιρία να εντάξεις την κρέμα ματιών στη ρουτίνα σου. Όχι μόνο θα είναι πιο φρέσκο και ξεκούραστο το βλέμμα σου αλλά θα καθυστερήσεις όσο γίνεται την εμφάνιση σημαδιών γήρανσης. Διπλή νίκη!\nΧρησιμοποιείς περισσότερη ποσότητα απ’ όσο χρειάζεται.\nΠολλές φορές βιαζόμαστε να ολοκληρώσουμε τη ρουτίνα περιποίησης για να φύγουμε απ’ το σπίτι ή να πέσουμε για ύπνο. Όμως, αυτή η πιο “ατσούμπαλη” εφαρμογή των προϊόντων είναι λάθος. Καθώς το δέρμα κάτω από τα μάτια είναι πιο λεπτό και ευαίσθητο, είναι σημαντικό να είσαι extra προσεκτική στην εφαρμογή της κρέμας, απλώνοντας την όσο πιο απαλά γίνεται.\nΕάν ένα πρωί έχεις περισσότερο χρόνο μπορείς να την εφαρμόσεις χρησιμοποιώντας κάποιο εργαλείο. Για παράδειγμα ένα jade roller ή gua sha είναι ιδανικό γι’ αυτό το σκοπό. Η διαδικασία θα σε χαλαρώσει κατευθείαν ενώ θα απομακρύνει το πρήξιμο απ’ τα μάτια και θα είναι σαν να πήγες σε spa.\nΜε όλες αυτές τις διαφορετικές μορφές στις οποίες κυκλοφορούν οι κρέμες ματιών, είναι λογικό να δυσκολεύεσαι να βρεις την κατάλληλη για ‘σένα. Εάν έχεις αφυδατωμένο ή ξηρό δέρμα, προτίμησε μια πιο πλούσια και “παχιά” κρέμα. Αντίθετα, εάν έχεις αυξημένη λιπαρότητα όπως και το καλοκαίρι, μια κρέμα σε gel είναι ό,τι πρέπει! Εάν προτεραιότητά σου είναι να αντιμετωπίσεις τις λεπτές γραμμές και τις ρυτίδες, τότε επέλεξε ένα serum ματιών. Τα serums είναι γεμάτα με ενεργά συστατικά και φυλακίζουν την υγρασία πιο αποτελεσματικά από τις κρέμες.\nΚάποια από τα αγαπημένα μας προϊόντα για τα μάτια για οποιαδήποτε ανάγκη είναι τα παρακάτω:\nYouth To The People – SUPERBERRY DREAM EYE CREAM\nSUPERBERRY DREAM EYE CREAM- Sephora\nTHE INKEY LIST CONTOURING – EYE CREAM CAFFEINE – Sephora\nDR.JART CERAMIDIN EYE CREAM – Sephora\nNuxe – Buckwheat Organic Anti-Puffiness, Anti-Dark Circles Reviving Eye Care\nκρέμα ματιών περιποίηση λάθη


ΕΙΔΙΚΟΣ ΚΑΝΟΝΙΣΜΟΣ ΖΩΙΚΗΣ ΠΑΡΑΓΩΓΗΣ - PDF\nDownload "ΕΙΔΙΚΟΣ ΚΑΝΟΝΙΣΜΟΣ ΖΩΙΚΗΣ ΠΑΡΑΓΩΓΗΣ"\n1 ΕΙΔΙΚΟΣ ΚΑΝΟΝΙΣΜΟΣ ΖΩΙΚΗΣ ΠΑΡΑΓΩΓΗΣ 1. Ο παρών Κανονισμός συμπληρώνει τον Κανονισμό Πιστοποίησης της QMSCERT και αφορά τις επιχειρήσεις ζωικής παραγωγής και τις μελισσοκομικές επιχειρήσεις. 2. Οι Επιχειρήσεις Ζωικής Παραγωγής οφείλουν: 1. Να τηρούν νομιμοποιητικά έγγραφα για τη μονάδα και τα σκαριφήματα ή τοπογραφικά σχεδιαγράμματα των χώρων σταυλισμού, αποθήκευσης εισροών, των προαύλιων χώρων και των χώρων βόσκησης. 2. Να τηρούν ημερολόγια εκτροφής ανά κατηγορία ζώων. 3. Να τηρούν βιβλία αγοράς εισροών (ζωοτροφές, κτηνιατρικά φάρμακα, εμβόλια, απολυμαντικά κλπ) και τα αντίστοιχα παραστατικά αγοράς. 4. Να τηρούν βιβλία αποθήκης για τα βιολογικά προϊόντα. 5. Να τηρούν βιβλία καταγραφής των πωλήσεων των προϊόντων τους. 6. Να τηρούν όλες τις παραπάνω καταγραφές για τουλάχιστον μια πενταετία. 7. Να υποβάλλουν στην QMSCERT λεπτομερές πρόγραμμα εκτροφής των ζώων και σχέδιο διασποράς της κόπρου σύμφωνα με την εθνική νομοθεσία. 8. Να υποβάλλουν στον φορέα εγκαίρως τις μεταβολές στο πρόγραμμα εκτροφής ή μέτρα προφύλαξης από απαγορευμένα προϊόντα και πιθανές πηγές μόλυνσης. 9. Να τηρούν στοιχεία για τα ζώα που εισέρχονται στο κοπάδι όπως προέλευση και ημερομηνία εισόδου, περίοδο μετατροπής, αναγνωριστικά στοιχεία και κτηνιατρικό φάκελο. 10. Να τηρούν στοιχεία για τα ζώα που εξέρχονται από το κοπάδι όπως ηλικία, αριθμό ζώων, βάρος σε περίπτωση σφαγής, αναγνωριστικά στοιχεία και προορισμό. 11. Να τηρούν στοιχεία για τις απώλειες και τους σχετικούς λόγους. 12. Να τηρούν στοιχεία όσον αφορά το είδος των ζωοτροφών, συμπεριλαμβανομένων των συμπληρωμάτων διατροφής, αναλογία των συστατικών του σιτηρεσίου και τις περιόδους πρόσβασης στους χώρους ελευθέρας βοσκής. 13. Να τηρούν όσον αφορά την πρόληψη των ασθενειών, στοιχεία σχετικά με τις θεραπευτικές αγωγές και την κτηνιατρική φροντίδα, όπως ημερομηνία αγωγής, διάγνωση, τύπο του προϊόντος, μέθοδος αγωγής, εντολή κτηνιάτρου και επιβαλλόμενη περίοδο αναμονής. 14. Εφόσον η επιχείρηση πραγματοποιεί καλλιεργητικές επεμβάσεις στους προαύλιους χώρους ή/και στους χώρους βόσκησης πρέπει να τηρεί όσα προβλέπει ο Ειδικός Κανονισμός Φυτικής Παραγωγής. 3. Οι Επιχειρήσεις Μελισσοκομίας οφείλουν: 1. Να τηρούν νομιμοποιητικά έγγραφα για τη μονάδα και τα σκαριφήματα ή τοπογραφικά σχεδιαγράμματα των χώρων παραγωγής, τυποποίησης 2. Να υποβάλλουν στην QMSCERT λεπτομερές πρόγραμμα εκτροφής. 3. Να υποβάλλουν στον φορέα εγκαίρως τις μεταβολές στο πρόγραμμα εκτροφής ή στα μέτρα προφύλαξης από απαγορευμένα προϊόντα και πιθανές πηγές μόλυνσης. Revision No:6 Revision Date:16/03/11 Page 1 of 5\n2 4. Να ενημερώνουν εγκαίρως το φορέα για τη μετακίνηση του μελισσοκομείου. 5. Να τηρούν βιβλία αγοράς εισροών (τεχνητή διατροφή, κτηνιατρικά φάρμακα, κλπ) και τα σχετικά παραστατικά αγοράς. 6. Να τηρούν βιβλία καταγραφής των πωλήσεων των προϊόντων τους. 7. Να τηρούν βιβλία αποθήκης για τα βιολογικά προϊόντα. 8. Να τηρούν όλες τις παραπάνω καταγραφές για τουλάχιστον μια πενταετία. 9. Να τηρούν στοιχεία σχετικά με την τεχνητή διατροφή όπως τύπο του προϊόντος, ημερομηνία, ποσότητες και κυψέλες που χρησιμοποιήθηκε η τεχνητή διατροφή. 10. Να τηρούν στοιχεία σχετικά με τις θεραπευτικές αγωγές όπως τον τύπο του προϊόντος, λεπτομέρειες διάγνωσης, δοσολογία, διάρκεια αγωγής και περίοδο απόσυρσης. 4. Όλες οι επιχειρήσεις πρέπει να διατηρούν τη σύμβαση πιστοποίησης και τα υπόλοιπα έντυπα που παραλαμβάνουν από την QMSCERT (πιστοποιητικά κλπ) ή τους επιθεωρητές της (αναφορές επιθεώρησης, κλπ) σε καλή κατάσταση. 5. Συσκευασία-Επισήμανση: Οι επιχειρήσεις του παρόντος κανονισμού δύνανται να πραγματοποιούν την πρώτη συσκευασία και πρώτη επισήμανση (των ιδιοπαραγώμενων προϊόντων για αυγά, μέλι) εφόσον έχουν ενημερώσει τον φορέα μέσω του εντύπου Δήλωσης Προϊόντος. Η χρήση των σημάτων και πιστοποιητικών περιγράφεται στον Κανονισμό χρήσης σημάτων και πιστοποιητικών. Σε περίπτωση μεταποίησης/τυποποίησης τότε οφείλουν να εφαρμόσουν όσα αναφέρονται στον Ειδικό Κανονισμό Παρασκευής/Εισαγωγών. 6. Μεταφορά: Σε περίπτωση μεταφοράς και πώλησης των προϊόντων σε μονάδες λιανικής ή/και χονδρικής πώλησης ή σε άλλες μονάδες τα προϊόντα πρέπει να μεταφέρονται σε κατάλληλους περιέκτες ή οχήματα ώστε να αποκλείεται η αντικατάσταση του περιεχομένου τους. 6.1 Εφόσον η μονάδα που αποτελεί τον τελικό προορισμό είναι και αυτή ενταγμένη στο σύστημα ελέγχου και πιστοποίησης τότε οι περιέκτες ή τα οχήματα δεν απαιτείται να είναι κλειστά εφόσον τα προϊόντα συνοδεύονται από κατάλληλο έγγραφο (Τιμολόγιο, Δελτίο αποστολής, πιστοποιητικό), ενώ τόσο ο αποστολέας όσο και ο παραλήπτης τηρούν αρχείο όπου καταγράφονται οι μεταφορές αυτές. 7. Οι επιχειρήσεις καλούνται μια φορά το έτος, μετά την περίοδο παραγωγής να υποβάλλουν τη Δήλωση Ποσότητας στον Οργανισμό. 8. Καταγραφή: Για καταγραφές σε ημερολόγια, βιβλία και τη Δήλωση Ποσότητας όπως αναφέρθηκε παραπάνω οι επιχειρήσεις μπορούν να χρησιμοποιούν τα έντυπα της QMSCERT ή δικά τους έντυπα τα οποία πρέπει να περιέχουν τις πληροφορίες που σημειώνονται στον παρόν κανονισμό. 9. ΠΡΟΣΟΧΗ: Σε κάθε περίπτωση ο φορέας QMSCERT πιστοποιεί μόνο τα προϊόντα που παράγονται από παραγωγικούς συντελεστές που έχουν καταγραφεί στη σύμβαση. Νέοι παραγωγικοί συντελεστές προϋποθέτουν τροποποίηση του παραρτήματος της αρχικής σύμβασης και νέο πρόγραμμα Revision No:6 Revision Date:16/03/11 Page 2 of 5\n3 εκτροφής. Η αφαίρεση συντελεστών απαιτεί αίτηση για μείωση και τροποποίηση του προγράμματος εκτροφής και του παραρτήματος της σύμβασης. Revision No:6 Revision Date:16/03/11 Page 3 of 5\n4 Παράρτημα Ι ΣΜΙΚΤΕΣ Σε περίπτωση που υπάρχει σμίξη (ένωση 2 ή περισσότερων κτηνοτρόφων) για την παραγωγή βιολογικού προϊόντος και οι παραγωγοί που συμμετέχουν αποδεδειγμένα στη σμίξη επιθυμούν να πιστοποιηθούν από την Q-CERT στο σύνολό τους (ως σμίξη) ισχύουν τα ακόλουθα: 1) Κάθε σμίκτης αιτείται χωριστά την ένταξη του στο σύστημα ελέγχου και πιστοποίησης του ΦΠ. Με την έγκριση της αίτησης κάθε σμίκτης υπογράφει συμβόλαιο με την Q-CERT ως ξεχωριστή επιχείρηση. Σε περίπτωση απόρριψης της αίτησης ενός εκ των σμικτών, η σμίξη δεν μπορεί να πιστοποιηθεί ως σύνολο. 2) Με την ολοκλήρωση της υπογραφής των συμβάσεων πρέπει να κατατεθεί στον φορέα η περιγραφή των αρμοδιοτήτων για τους συμμετέχοντες στη σμίξη παραγωγούς, σε σχέση με τη διαχείριση του συνόλου της κτηνοτροφικής μονάδας. Η περιγραφή πρέπει να περιλαμβάνει όλες τις δραστηριότητες (παραγωγικές διαδικασίες, διαχείριση αρχείων, λογιστική τεκμηρίωση, πωλήσεις, κλπ) που απαιτούνται για τον έλεγχο και την πιστοποίηση της μονάδας ως προς την παραγωγή και επισήμανση βιολογικών προϊόντων. Η περιγραφή ελέγχεται από το φορέα ώστε να διαπιστωθεί εάν καλύπτει όλες τις απαιτούμενες πληροφορίες. Εάν κριθεί αναγκαίο, ο φορέας μπορεί να ζητήσει επιπλέον πληροφορίες. 3) Επιπλέον, οι συμμετέχοντες στη σμίξη παραγωγοί είναι υποχρεωμένοι να υπογράψουν μεταξύ τους μια σύμβαση η οποία θα περιλαμβάνει δέσμευση τους για αμοιβαίο εσωτερικό έλεγχο των δραστηριοτήτων που αναλαμβάνει ο κάθε συμμετέχων στη σμίξη. 4) Κατά την επιτόπια επιθεώρηση από την Q-CERT, είναι απαραίτητη η παρουσία του κάθε σμίκτη όταν ελέγχεται το τμήμα της αρμοδιότητάς του. Δεν απαιτείται η παρουσία όλων μόνο εφόσον νομίμως εξουσιοδοτηθεί ένας από τους σμίκτες να εκπροσωπήσει συνολικά τους σμίκτες σε όλα τα σημεία που επιθεωρούνται (και σε όσα δεν είναι δικών του αρμοδιοτήτων). Στην περίπτωση αυτή οφείλει να έχει εξουσιοδοτηθεί και για την υπογραφή της αναφοράς επιθεώρησης, και των ευρημάτων της επιθεώρησης. Κατά την επιθεώρηση θα δημιουργηθούν ωστόσο, τόσοι φάκελοι επιθεώρησης όσοι και οι συμμετέχοντες στη σμίξη. 5) Όσον αφορά την πιστοποίηση, ο κάθε σμίκτης μπορεί να λάβει πιστοποιητικό με τα στοιχεία του (όπως αυτά έχουν δηλωθεί στην Q-CERT) ενώ οι ποσότητες όταν πρόκειται για γάλα, υπολογίζονται λαμβάνοντας υπόψη το ισοζύγιο μάζας ανά σμίκτη. Στην περίπτωση ζώων προς σφαγή η ταυτοποίηση των ζώων είναι υποχρεωτική από τον Κανονισμό σε ατομικό επίπεδο (με βάση τα ενώτια) και το κάθε ζώο αντιστοιχεί στον σμίκτη με τον αριθμό που αυτό είναι δηλωμένο. Το πιστοποιητικό στην περίπτωση αυτή αναφέρει και τον κωδικό του ζώου για πλήρη αντιστοίχιση με τον σμίκτη. 6) Όταν κατά την επιθεώρηση διαπιστωθούν μη συμμορφώσεις, ο φορέας εξετάζει κατά περίπτωση την επίπτωση της μη συμμόρφωσης στο τελικό προϊόν και δύναται Revision No:6 Revision Date:16/03/11 Page 4 of 5\n5 να επιβάλλει κυρώσεις σε έναν ή παραπάνω από τους συμμετέχοντες στη σμίξη. Η αναστολή ή/και ανάκληση πιστοποιητικού και η αφαίρεση των σχετικών με τη βιολογική μέθοδο παραγωγής ενδείξεων από τα παραγόμενα προϊόντα, μπορούν να αφορούν 1 ή περισσότερους σμίκτες ανάλογα με τη βαρύτητα και το σημείο παραγωγικής διαδικασίας στο οποίο καταγράφεται η μη συμμόρφωση. Σε περίπτωση όπου δεν υπάρχει αίτηση προς την Q-CERT για πιστοποίηση από το σύνολο των σμικτών μιας μονάδας, υπάρχουν οι ακόλουθες δυο περιπτώσεις: α) Οι υπόλοιποι παραγωγοί να μην αιτηθούν πιστοποίηση για βιολογικά προϊόντα σε κανέναν φορέα πιστοποίησης. Τότε η Q-CERT θα απορρίψει την αίτηση του σμίκτη, καθώς πρόκειται για παράβαση του άρθρου 17 1 του Καν. (ΕΚ) 889/2008 περί ταυτόχρονης παρουσίας συμβατικής και βιολογικής εκτροφής ζώων στην ίδια μονάδα. β) Οι υπόλοιποι παραγωγοί να αιτηθούν πιστοποίηση για βιολογικά προϊόντα, σε άλλον οργανισμό πιστοποίησης. Στην περίπτωση αυτή ο παραγωγός που αιτείται στην Q-CERT, πρέπει να ταυτοποιεί, σε κάθε στάδιο της διαδικασίας παραγωγής, τις εισροές και τις εκροές του (εκτροφή, λογιστική τεκμηρίωση, αγορές, πωλήσεις, κλπ) και να τηρεί αρχεία που να αποδεικνύουν την ιχνηλασιμότητα και το ισοζύγιο μάζας σε κάθε στάδιο χωριστά. Ο οργανισμός πιστοποίησης θα ελέγχει το ισοζύγιο παραγωγής σε κάθε στάδιο. Εφόσον, ο εν λόγο παραγωγός έχει αναθέσει μέρος ή το σύνολο των εργασιών του σε άλλον παραγωγό της σμίξης, ο τελευταίος καταγράφεται ως υπεργολάβος και η επιθεώρηση περιλαμβάνει και τον έλεγχο των δραστηριοτήτων που αναλαμβάνει ο υπεργολάβος. Revision No:6 Revision Date:16/03/11 Page 5 of 5\n6 F-2064 REVISIONS Revision No: Revision Date Nature of Change Review and Approval 0 18/02/2008 Αρχική επιθεώρηση LDK/FV 1 25/08/2008 Προστίθεται η απαίτηση συμφωνίας των Οργανισμών πιστοποίησης για τη μεταφορά χύμα προϊόντων μεταξύ ενταγμένων στο σύστημα ελέγχου παραγωγών. LDK/FV Προστίθενται και άλλα είδη εγγράφων για τη συνοδεία χύμα προϊόντων 2 09/01/2009 Προστίθεται αρίθμηση Προσαρμογή στις απαιτήσεις των Κανονισμών 834/2007 και 889/2008 Στο σημείο 5 αλλαγή του Κανονισμού χρήσης σήματος σε Κανονισμό χρήσης σημάτων και πιστοποιητικών Στο σημείο 6.1 καταργείται η υποχρέωση ενημέρωσης από την επιχείρηση των φορέων πιστοποίησης και δίνεται οδηγία να τηρούνται LDK/FV αρχεία για τη μεταφορά Στο σημείο 9 η λέξη συμφωνητικό αλλάζει σε συμβόλαιο διευκρινίζεται πως σε περίπτωση αλλαγής των παραγωγικών συντελεστών τροποποιείται το παράρτημα του συμβολαίου και όχι το συμβόλαιο 3 22/06/2009 Η λέξη «Συμβόλαιο» αντικαθίσταται από τη λέξη «Σύμβαση» Στο σημείο 5 προστίθεται η λέξη Εισαγωγών στον Ειδικό Κανονισμό LDK/FV Παρασκευής 4 01/09/2009 Αλλαγή του σήματος στην κεφαλίδα LDK/FV 5 16/12/2009 Προσθήκη του Παραρτήματος Ι LDK/FV 6 16/03/2011 Αλλαγή σήματος στην κεφαλίδα LDK/FV F-2064 Revisions Page 1 of 1


«Αντίο» password από τα εταιρικά περιβάλλοντα – netweek.gr\nΈλεγχος ταυτότητας δίχως την χρήση κωδικού πρόσβασης, με χρήση πιστοποιημένης εφαρμογής, η οποία μπορεί να αναπτυχθεί σε οποιαδήποτε σύγχρονη υποδομή… «Σενάριο επιστημονικής φαντασίας», ενδεχομένως να αναφωνήσετε. «Πραγματικότητα, εδώ και λίγο καιρό», είναι η απάντηση!\nΕίναι δυνατός ο έλεγχος ταυτότητας δίχως την χρήση κωδικού πρόσβασης, αξιοποιώντας μια υψηλής πιστοποίησης εφαρμογή, η οποία μπορεί να αναπτυχθεί σε οποιαδήποτε σύγχρονη υποδομή και να υποστηρίζει in-house εφαρμογές και υπηρεσίες cloud, καθώς επίσης και ξεπερασμένα συστήματα που απαιτούν κωδικούς πρόσβασης; Κι αυτό παρέχοντας εξαιρετική προστασία και επιτρέποντας τη συμμόρφωση με τις απαιτήσεις και τους κανονισμούς για την ασφάλεια στον κυβερνοχώρο;\nΠραγματοποιώντας μια «βουτιά» στο παρελθόν ως άλλη ιστορική αναδρομή στον τομέα των μυστικών κωδικών ασφαλείας, η πρώτη οργανωμένη χρήση τους συναντάται την εποχή της Ρωμαϊκής Αυτοκρατορίας, όταν είχαν χρησιμοποιηθεί προκειμένου να επιβεβαιώσει την ταυτότητα των ατόμων, από τότε που οι Ρωμαίοι στρατιώτες αντάλλασσαν λέξεις-κλειδιά έτσι ώστε να ξεχωρίσουν τους φίλους τους από τους εχθρούς… Έκτοτε, οι οργανισμοί κάθε τύπου και μεγέθους δείχνουν να εξαρτώνται σε μεγάλο βαθμό από την ιδέα ενός τμήματος πληροφορίας προς απομνημόνευση, παρέχοντας άμεση πρόσβαση στον κάτοχό της.\nΜε την χρονική παρέλευση μερικών χιλιετιών, η πληροφορική και η τεχνολογία εν γένει επέφερε καινούριες προκλήσεις στην ευρύτερη διαδικασία της επαλήθευσης ταυτότητας. Οι αμέτρητες ποσότητες «ευαίσθητων» δεδομένων που παράγονται και αποθηκεύονται σήμερα και η ταχύτητα με την οποία τα δεδομένα μπορούν να κλαπούν ή να καταστραφούν, «βασανίζει» διαρκώς τόσο τις μικρομεσαίες, όσο και τις μεγαλύτερου μεγέθους επιχειρήσεις. Μάλιστα, η αντιμετώπιση αυτής της αυξανόμενης πρόκλησης απαιτεί συνεχή υιοθέτηση νέων μεθόδων και εργαλείων, τόσο τεχνολογικής όσο και συμπεριφορικής φύσης, τα οποία από κοινού μπορούν να εγγυηθούν υψηλότερο επίπεδο προστασίας δεδομένων για οποιαδήποτε επιχείρηση. Και ενώ η προσθήκη νέων επιπέδων μπορεί να αποδειχτεί μέχρι και επωφελής, ακόμη και κρίσιμη μερικές φορές, υπάρχει ένα θεμελιώδες γεγονός που πρέπει να αντιμετωπίσουν οι ενδιαφερόμενοι σε συνάρτηση με τον κόσμο της ΙΤ ασφάλειας και κυβερνοασφάλειας εν γένει: Πρέπει να βασίζονται σε αποθηκευμένους κωδικούς πρόσβασης.\nΤα password αναδεικνύονται σε «μαύρη τρύπα» της ασφάλειας\nΓια χρόνια, η «τυπική» προσέγγιση σε ότι αφορά την αντιμετώπιση των εγγενών αδυναμιών ασφαλείας της χρήσης κωδικών πρόσβασης περιορίστηκε σε τρεις κατηγορίες: επιβολή ολοένα και πιο αυστηρών πολιτικών κωδικού πρόσβασης, ανάπτυξη μιας δεύτερης (και μερικές φορές τρίτης) μεθόδου ελέγχου ταυτότητας πέρα και πάνω από ένα password και την εκπαίδευση των χρηστών σχετικά με τους κινδύνους που προκύπτουν από τις απόπειρες social engineering και της κατάχρησης των κωδικών πρόσβασης.\nΩστόσο, σειρά επιμέρους μελετών καταδεικνύουν πως αυτές οι μέθοδοι δεν είναι μόνο ανεπαρκείς, αλλά συνήθως ανάγονται σε… παιχνιδάκι στις ορέξεις των εισβολέων. Παραδόξως, ξέρετε ποιος είναι ο πλέον κοινός κωδικός πρόσβασης που χρησιμοποιήθηκε το 2019 και εν πολλοίς εξακολουθεί να συνεχίζει και το 2020, με τις περισσότερες πιθανότητα να είναι πως κάτι τέτοιο θα συνεχίσει εσαεί; Το… 12345. Μάλιστα, στις αμέσως επόμενες θέσεις με τα πλέον συχνά συναντώμενα password βρίσκονται αντίστοιχης λογικής συνεχόμενοι αριθμοί (λ.χ. 56789 κ.ο.κ.)!\nΣτον επιχειρηματικό τομέα, όπου οι πολιτικές ασφάλειας εμποδίζουν τη χρήση τέτοιων… καινοτόμων όσο και πρωτοποριακών κωδικών, το πρόβλημα είναι σαφώς και ελαφρώς πιο φοβερό. Πρόσφατη έρευνα που διεξήχθη μεταξύ του προσωπικού ασφαλείας πληροφορικής έδειξε ότι το 49% των ερωτηθέντων παραδέχθηκαν πως μοιράστηκαν κωδικούς πρόσβασης με συναδέλφους για πρόσβαση σε επαγγελματικούς λογαριασμούς, ενώ το 59% ανέφερε ότι ο οργανισμός τους βασίζεται μόνο στη μνήμη για τη διαχείριση κωδικών πρόσβασης και το 42% δηλώνει ότι χρησιμοποιούνται αυτοκόλλητες σημειώσεις για τον εν λόγω σκοπό.\nΟ κίνδυνος που συναρτάται σε σχέση με την χρήση των κωδικών πρόσβασης καταδεικνύεται σαφώς από την Έκθεση για την παραβίαση δεδομένων της Verizon για το 2020, η οποία συσχετίζει το 32% των παραβιάσεων που ερευνήθηκαν με επιθέσεις phishing, ενώ το 29% αφορούσε τη χρήση κλεμμένων στοιχείων ψηφιακής ταυτότητας.\nΜε μέσο κόστος της τάξεως των 3,9 εκατομμυρίων δολαρίων ανά παραβίαση εταιρικών δεδομένων, όπως προκύπτει με βάση τα στοιχεία πρόσφατης μελέτης της IBM, η αποφυγή πιθανών καταστροφικών περιστατικών περί της ΙΤ ασφαλείας είναι περισσότερο κρίσιμη παρά ποτέ.\nΚαθώς τα τμήματα πληροφορικής και οι ομάδες υποστήριξης βρίσκονται αντιμέτωπα με αυτήν την πραγματικότητα, προσπαθούν να περιηγηθούν στην ισορροπία μεταξύ της εφαρμογής επαρκών πολιτικών κωδικών πρόσβασης και αντιμετώπισης των σοβαρών συνεπειών της ίδιας προσπάθειας. Ωστόσο, τα αποτελέσματα τείνουν να είναι δαπανηρά και αναποτελεσματικά στην παροχή καλύτερης προστασίας. Οι απαιτήσεις περί πολυπλοκότητας κωδικού πρόσβασης, που κάποτε θεωρούνταν κρίσιμες για την πρόληψη των hacks, έχουν κριθεί ως μη-χρηστικές και δεν παρέχουν καμία άμυνα ενάντια σε πολλές κοινές επιθέσεις.\nΑυτή η προσέγγιση θεωρείται τώρα εμπόδιο τόσο στο επίπεδο της παραγωγικότητας, όσο και σε αυτήν της ασφάλειας. Επιπλέον, είναι εντυπωσιακό το γεγονός ότι έως και το 50% του συνόλου των ενδοεταιρικών κλήσεων που λαμβάνουν χώρα στο help desk μεγάλων επιχειρήσεων και πολυεθνικών οργανισμών, σχετίζονται με την επαναφορά κωδικού πρόσβασης όπως κατέδειξε πρόσφατη μελέτη της Gartner. Σε αυτό το πλαίσιο, η Forrester Research εκτιμά πως έχοντας κατά νου ότι το μέσο κόστος ανά επαναφορά κωδικού πρόσβασης διαμορφώνεται στα 70 δολάρια, οι αυστηρές πολιτικές κωδικού πρόσβασης αυξάνουν δραστικά το λειτουργικό κόστος.\nMulti-Factor Authentication: Περιορισμένη βελτίωση με μεγάλο κόστος;\nΣε μια προσπάθεια ενίσχυσης της ασφάλειας του κωδικού πρόσβασης και ως αποτέλεσμα επιμέρους κανονιστικών απαιτήσεων, πλείστες επιχειρήσεις διεθνώς έχουν εγκαταστήσει λύσεις Multi-Factor Authentication (MFA) που έχουν αναπτυχθεί τόσο για τους υπαλλήλους, όσο και για τους πελάτες τους. Η λειτουργία τέτοιων λύσεων βασίζεται στην υπόθεση ότι ένας συνδυασμός δύο ή περισσότερων διακριτών αποδεικτικών στοιχείων ταυτότητας είναι αρκετός προκειμένου να εμπιστευτεί πλήρως τον έλεγχο ταυτότητας υπό οποιεσδήποτε συνθήκες. Ωστόσο, με την μετεξέλιξη που καταγράφεται και στον εν λόγω τομέα, σε συνάρτηση με την αυξανόμενη υιοθέτηση του MFA, αναδύεται μια νέα λεπτομέρεια, η οποία αναμένεται να μεταβάλλει εκ νέου τα δεδομένα. Κι αυτό, καθώς -πλέον- ο έλεγχος της ταυτότητας πολλαπλών παραγόντων δεν παρέχει επαρκή ασφάλεια από μόνος του. Μετά από αρκετές επιτυχείς επιθέσεις σε φαινομενικά ασφαλείς παράγοντες ελέγχου ταυτότητας, οι ρυθμιστικές αρχές άρχισαν να προσθέτουν περιορισμούς στις μεθόδους ελέγχου ταυτότητας Multi-Factor.\nΠαράλληλα, με το πέρασμα του χρόνου και την ενίσχυση της εμπειρίας, της τριβής και της εν γένει γνώσης περί των λύσεων MFA, αποδεικνύεται πως αυτές είναι δαπανηρές σε επίπεδο ανάπτυξης και διαχείρισης, ενώ ταυτόχρονα έχουν καταστροφικές επιπτώσεις στην συνολικότερη εμπειρία και την παραγωγικότητα των χρηστών. Ως αποτέλεσμα, η χρήση τους σε εταιρικά περιβάλλοντα και εσωτερικά εταιρικά δίκτυα να φθίνει, περιοριζόμενη σε εταιρικά VPN και απομακρυσμένες υπηρεσίες, σύμφωνα με την πλέον πρόσφατη μελέτη της Mary Meeker, Internet Trends.\nΣυνοπτικά, όλες οι λύσεις ελέγχου ταυτότητας πολλαπλών παραγόντων δεν μπορούν να θεωρούνται ως ισάξιες, καθώς μερικές προσφέρουν υψηλότερο βαθμό προστασίας έναντι άλλων. Ωστόσο, το σύνολο των μεθόδων MFA εξαρτώνται εγγενώς από έναν «ευάλωτο» κωδικό πρόσβασης και όλες προσθέτουν σημαντική πολυπλοκότητα και κόστος τόσο στους χρήστες, όσο και στους ίδιους τους διαχειριστές.\nΠόσο βαθιά έχουμε προχωρήσει σε έναν κόσμο δίχως password;\nΔίχως αμφιβολία, σήμερα, με τον πολλαπλασιασμό των scanners δακτυλικών αποτυπωμάτων και των τεχνολογιών αναγνώρισης εικόνων, έχει βελτιωθεί δραστικά το εύρος κάλυψης ασφάλειας. Παρομοίως, νέα πρότυπα, όπως λ.χ. το Fast Identity Online (FIDO) και το Web Authentication (WebAuthn) γίνονται διαδίδονται ολοένα και περισσότερο, παρέχοντας σε επιχειρήσεις και άτομα τα οφέλη της ευκολότερης, ταχύτερης και ασφαλέστερης πιστοποίησης. Ωστόσο, όταν πρόκειται για εταιρικά περιβάλλοντα, όπου οι απαιτήσεις είναι πιο περίπλοκες και τα λάθη κοστίζουν ακριβά, ο βαθμός υιοθέτησης καθυστερεί και δυσκολεύει.\nΟι ομάδες ασφαλείας εξακολουθούν να αγωνίζονται για τη διαχείριση και την επαναφορά κωδικών πρόσβασης, οι εργαζόμενοι συνεχίζουν να μπαίνουν στον πειρασμό να γράψουν και να μοιραστούν password, ενώ οι οργανισμοί εξακολουθούν να βασίζονται σε εξαιρετικά ευάλωτες συνήθειες χρήσης κωδικών πρόσβασης.\nΠρόσφατα έχουν κάνει την εμφάνισή τους στο διεθνές στερέωμα ορισμένες καινοτόμες τεχνολογικές λύσεις που επιτρέπουν τον έλεγχο ταυτότητας δίχως την χρήση κωδικού πρόσβασης. Πλέον, οι εταιρικοί διαχειριστές IT μπορούν να εξαλείψουν τις απειλές ασφάλειας που σχετίζονται με το password και να μειώσουν το κόστος τους, με το πρόσθετο πλεονέκτημα να έχουν μια απλούστερη και ταχύτερη λύση για τους υπαλλήλους τους. Μάλιστα, αυτές οι λύσεις έχουν σχεδιαστεί με τέτοιο τρόπο ώστε να καλύψουν τις διαφορετικές ανάγκες ελέγχου ταυτότητας μιας λειτουργικής επιχείρησης. Παρέχουν δε, μια καθολική εμπειρία χρήστη για την πρόσβαση σε όλους τους εταιρικούς πόρους, είτε εντός επιχείρησης ή στο cloud, online και offline!\nΑξιοποιούν δε, αλγόριθμους κοινής χρήσης πολλαπλών διαδρομών, που με την σειρά τους εγγυώνται την ασφάλεια, ακόμη και στην περίπτωση κατά την οποία κάποιος εξ’ αυτών υποκλαπεί ή καταγραφεί κατά την διάρκεια της συνολικής διαδρομής που ακολουθεί. Επιπροσθέτως, μπορούν και υλοποιούνται σε κάθε εταιρική υπηρεσία και αντίστοιχα συστήματα, on-premise ή στο cloud, συμπεριλαμβανομένων όλων των εφαρμογών που μπορεί να θεωρούνται (και να είναι) παλαιού τύπου ή ακόμη και ξεπερασμένες. Αρκεί να σημειωθεί πως διασφαλίζουν έλεγχο ταυτότητας χωρίς password σε περιβάλλον λειτουργικού Win και Mac, ακόμη και όταν ένας ηλεκτρονικός υπολογιστής και ο έλεγχος ταυτότητας βρίσκονται εκτός σύνδεσης internet. Είναι διαμορφωμένα με τέτοιο τρόπο ώστε να λειτουργούν σε οποιοδήποτε σενάριο – στο διαδίκτυο και εκτός σύνδεσης, με ή χωρίς smartphone και με την ευρύτερη γκάμα συμβατών ελεγκτών. Οι συγκεκριμένες λύσεις αντικαθιστούν μια και καλή τους παλαιούς κωδικούς πρόσβασης που ελέγχονται από τον χρήστη με έναν υψηλής ασφάλειας, εύκολο στη χρήση και καθολικό μηχανισμό ελέγχου ταυτότητας χωρίς password. Μάλιστα, μόλις οι χρήστες εγγραφούν, δεν χρειάζεται ποτέ ξανά να ανακαλέσουν ή να αλλάξουν εκ νέου τον κωδικό πρόσβασης. Αντ ‘αυτού, αποστέλλεται μια ειδοποίηση ασφαλούς ώθησης στο εγγεγραμμένο smartphone του χρήστη και ζητείται κωδικός PIN ή βιομετρική υπογραφή.\nΑυτή η ενσωματωμένη επαλήθευση πολλαπλών παραγόντων, βασιζόμενη σε κάτι που έχουν και σε κάτι που γνωρίζουν οι ίδιοι οι χρήστες, διασφαλίζει ακόμη ισχυρότερη επαλήθευση ταυτότητας από οποιονδήποτε αποθηκευμένο κωδικό πρόσβασης και τυπικές λύσεις Multi-Factor Authentication (MFA).\nΚατά την διάρκεια του τελευταίου έτους, με την έλευση της πανδημίας του κορωνοϊού και τον εντυπωσιακό βαθμό διείσδυσης της εξ’ αποστάσεως ή τηλε-εργασίας στο σύγχρονο επιχειρηματικό τοπίο, έχει θέσει στο επίκεντρο του ενδιαφέροντος την πτυχή της ασφάλειας. Πόσο, μάλλον, όταν με την επιλογή της ισχυρής αυθεντικοποίησης και την υιοθέτηση πολιτικών πρόσβασης έναντι των ξεπερασμένων passwords, βελτιώνεται και πολλαπλασιάζεται ο βαθμός ασφαλείας των οργανισμών, δίχως να επηρεάζεται η παραγωγικότητα. Το μέλλον δείχνει (και είναι) passwordless,\nαρκεί να βρεθούν περισσότερο διαισθητικοί, όσο και φιλικές προς τον χρήστη διαδικασίες, όπως ισχυρίζονται στελέχη που δραστηριοποιούνται στον εν γένει τομέα της εταιρικής ασφάλειας.\nΤο MFA μπορεί να βρίσκεται στην αγορά εδώ και αρκετά χρόνια, ωστόσο ο βαθμός αποδοχής και χρήσης του παραμένει σε χαμηλά επίπεδα, κυρίως εξαιτίας του γεγονότος ότι στην πράξη αποδεικνύεται εξαιρετικά δύσχρηστο για τον μέσο χρήστη. Κι αυτό, καθώς προϋποθέτει την γνώση του username, του κωδικού ασφαλείας, καθώς επίσης και ενός ακόμη παράγοντα από μέρους του. Σε αντίθεση με την επιλογή του passwordless «χαρτιού», που υπόσχεται περισσότερο απλοποιημένη διαχείριση περιορίζοντας αισθητά το κόστος και κάνοντας την διαδικασία υιοθέτησης ακόμη πιο ασφαλή, παρέχοντας σαφώς καλύτερη εμπειρία στον χρήστη εν συγκρίσει με την διαδικασία του Multi-Factor Authentication.\n«Μονόδρομος» (;) η διαδικασία της passwordless αυθεντικοποίησης;\nΣύμφωνα με πρόσφατες προβλέψεις σειράς εταιρειών, μα και οργανισμών που δραστηριοποιούνται με την ΙΤ ασφάλεια, το κυβερνοέγκλημα αναμένεται να στοιχίσει στην παγκόσμια οικονομία περί τα $2,9 εκατομμύρια κάθε λεπτό που περνά κατά τη διάρκεια του τρέχοντος έτους, ενώ περίπου το 80% τέτοιας μορφής επιθέσεων σχετίζονται με τους κωδικούς ασφαλείας. Την ίδια στιγμή εκτιμάται πως η διαδικασία αυθεντικοποίησης που στηρίζεται στην γνώση -λέγε με PIN, password, passphrase, κ.ο.κ.- δεν ανάγεται απλά σε μια… σπαζοκεφαλιά επικών διαστάσεων για τους χρήστες, αλλά αποδεικνύεται και ιδιαίτερα κοστοβόρο σε επίπεδο συντήρησης. Μάλιστα, για τις μεγαλύτερου μεγέθους επιχειρήσεις και οργανισμούς έχει υπολογιστεί πως περίπου το 50% του κόστους που σχετίζεται με το IT help desk αφορούν σε επαναφορά κωδικών ασφαλείας. Την ίδια στιγμή, κατά μέσο όρο υπολογίζεται πως η ετήσια εταιρική δαπάνη ξεπερνά το $1 εκ. απλά και μόνο για την στελέχωσή τους.\nΟλοένα και περισσότεροι φορείς στο διεθνές τοπίο της ΙΤ ασφάλειας συντείνουν στην άποψη πως ο δρόμος προς το μέλλον «περνά» από την διαδικασία της passwordless αυθεντικοποίησης. Πόσο, μάλλον, από τη στιγμή κατά την οποία τα στελέχη που είναι επιφορτισμένα με την ΙΤ ασφάλεια και διακρίνονται από μια πιο προωθημένη σκέψη, αναρωτιούνται -πλέον- ανοικτά, εάν όσοι κωδικοί ασφαλείας που έχουν ήδη διαρραγεί καταφέρνουν να επικρατούν του ίδιου του σκοπού του ελέγχου της ταυτότητας, προστατεύοντας «ευαίσθητα» δεδομένα, τότε γιατί να μην εξαλειφθούν; Ήδη, το -άτυπο- «κίνημα» για την κατάργηση των passwords ισχυροποιείται μέρα με την ημέρα, «πυκώνοντας» σε εντυπωσιακό βαθμό τις τάξεις του. Οι ίδιοι υποστηρίζουν πως η passwordless διαδικασία αποτελεί ιδανική λύση τη δεδομένη χρονική στιγμή.\nΚατά το παρελθόν, η έμφαση στην πολυπλοκότητα των passwords ενθάρρυναν την επαναχρησιμοποίηση διαπιστευτηρίων και αύξησε το συνολικό κόστος ιδιοκτησίας (TCO) που σχετίζεται με την επαναφορά κωδικών πρόσβασης και τις κλήσεις Helpdesk δίχως να βελτιώνεται η συνολική ασφάλεια. Σε γενικές γραμμές, οποιοσδήποτε δυαδικός έλεγχος ταυτότητας, όπως λ.χ. οι κωδικοί πρόσβασης, ο έλεγχος της ταυτότητας δύο παραγόντων (2FA), αλλά και ο έλεγχος ταυτότητας πολλών παραγόντων (MFA), συμπεριλαμβανομένων των βιομετρικών στοιχείων, είναι ευάλωτοι απέναντι στην απάτη, εξαιτίας της δυαδικής τους φύσης. Για αυτό και σταδιακά οι επιχειρήσεις και οι oργανισμοί πρέπει να αφήσουν στο παρελθόν τους κωδικούς πρόσβασης, υιοθετώντας λύσεις δίχως password, οι οποίες και δεν απειλούν τον έλεγχο ταυτότητας ως ένα μοναδικό συμβάν με ένα απλό «ναι» ή «όχι» στο σημείο εισόδου, αλλά ως συνέχεια όπου η καλή συμπεριφορά των χρηστών επαληθεύεται διαρκώς.\nTopics: Access Management , IT Operations , Security , Services


Dow Jones 28.579,28 -1,42%\nΤρίτη, 17-Ιουλ-2018 00:45\nΑπογοητευμένος από την αδυναμία του ΟΠΕΚ να τον βοηθήσει, ο Πρόεδρος των ΗΠΑ, Ντόναλντ Τραμπ, μπορεί να βρήκε άθελά του έναν τρόπο μείωσης των τιμών της βενζίνης: εντατικοποίηση του εμπορικού πολέμου για τη μείωση της κατανάλωσης πετρελαίου. Η παγίδα είναι ότι μπορεί η τακτική να μην καρποφορήσει εγκαίρως για τις ενδιάμεσες εκλογές.\nΗ απειλή επιβολής νέων δασμών 10% επί κινεζικών προϊόντων αξίας 200 δισ. δολαρίων συνέβαλε ώστε το αργό πετρέλαιο Brent να σημειώσει τη μεγαλύτερη ημερήσια απώλεια του σε δολάρια από το 2011 την Τετάρτη πριν καν τεθούν σε ισχύ οι νέοι δασμοί. Η Κίνα θα απαντήσει σε αυτή την τελευταία κλιμάκωση της σύγκρουσης, καθώς ο πρόεδρος συνεχίζει να διαμαρτύρεται για τα εμπορικά ελλείμματα, κλιμακώνοντας έναν εμπορικό πόλεμο που κανείς δεν θα κερδίσει.\nΜη εξισορροπημένο εμπόριο\nΟ Πρόεδρος Τραμπ διαμαρτύρεται για τις άδικες εμπορικές πρακτικές των εμπορικών εταίρων της χώρας του\nΥπάρχουν δύο τρόποι με τους οποίους οι εμπορικοί πόλεμοι επηρεάζουν τη ζήτηση και τις τιμές του πετρελαίου: ένας άμεσος και ευθύς και ένας έμμεσος αλλά δυνητικά με πιο βαθιά επίδραση μακροπρόθεσμα.\nΗ επιβολή δασμών από τις ΗΠΑ θα αυξήσει το κόστος των εισαγωγών, ενώ τα αντίποινα από την Κίνα, τον Καναδά, το Μεξικό και την Ευρωπαϊκή Ένωση θα πλήξουν βασικές εξαγωγές. Η Κίνα εξετάζει ήδη την επιβολή δασμού 25% στις εισαγωγές αργού πετρελαίου από τις ΗΠΑ.\nΤο υψηλότερο κόστος θα μειώσει αναπόφευκτα τη ροή των πραγμάτων στους ωκεανούς και τους ουρανούς ολόκληρου του πλανήτη. Με λιγότερα αγαθά να μετακινούνται σε όλο τον πλανήτη, θα χρειαστεί ένας μικρότερος αριθμός πλοίων, αεροσκαφών και φορτηγών για να τα μεταφέρουν, κάτι που θα έχει άμεσο και άμεσο αντίκτυπο στη ζήτηση πετρελαίου.\nΩστόσο, η αύξηση των εμποδίων στο εμπόριο διακινδυνεύει επίσης να υπονομεύσει την παγκόσμια οικονομική ανάπτυξη και τα μέσα διαβίωσης εκείνων που πλήττονται άμεσα - για παράδειγμα, οι αγρότες στις μεσοδυτικές ΗΠΑ ή οι αυτοκινητοβιομηχανίες παντού.\nΑυξημένοι δασμοί σημαίνει ότι τα αγαθά θα κοστίζουν περισσότερο, χτυπώντας την τσέπη των καταναλωτών. Με λιγότερα χρήματα για ξόδεμα, θα δεχτεί πλήγμα και η οδήγηση, όπως συμβαίνει πάντοτε.\nΑνάλογα με το πόσο θα διαρκέσει ο εμπορικός πόλεμος, το αποτέλεσμα θα μπορούσε να είναι διττό. Πρώτον, οι οδηγοί θα αναθεωρήσουν τις οδηγικές τους συνήθειες, μειώνοντας τα χιλιόμετρα που θα διανύσουν. Φέτος έχουν ήδη καταγραφεί οι πρώτες ετησιοποιημένες μειώσεις του μηνιαίου αριθμού μιλίων που έχουν διανυθεί από το 2014, γεγονός που υποδηλώνει ότι οι υψηλές τιμές βενζίνης στις αρχές του έτους έχουν ήδη επηρεάσει τις συνήθειες.\nΑλλά αυτό είναι μόνο το πρώτο μέρος της διόρθωσης.\nΠιέσεις στην αντλία\nΟι τιμές της βενζίνης στις ΗΠΑ κυμαίνονται γύρω από τα 3,50 δολάρια το γαλόνι καθώς "θερμαίνεται" η περίοδο οδήγησης\nΕάν οι οδηγοί αισθάνονται το "τσίμπημα" για πολύ καιρό, θα αρχίσουν να εξετάζουν τους τύπους οχημάτων που χρησιμοποιούν και ίσως αρχίσουν να μεταβαίνουν σε πιο οικονομικά μοντέλα. Οι ΗΠΑ έχουν τα λιγότερο αποδοτικά αυτοκίνητα μεταξύ των χωρών της ομάδας G-20, σύμφωνα με τα στοιχεία της Πρωτοβουλίας για την Παγκόσμια Οικονομία Καυσίμων. Κατά μέσο όρο, οι οδηγοί των ΗΠΑ διανύουν 27,4 μίλια με κάθε γαλόνι. Οι Ευρωπαίοι οδηγοί μπορούν να διανύσουν περίπου 60% μεγαλύτερη απόσταση με την ίδια ποσότητα καυσίμου.\nΟ στόλος αυτοκινήτων των ΗΠΑ είναι ο λιγότερο αποτελεσματικός μεταξύ των χωρών της G20\nΦυσικά, ο αντίκτυπος των εμπορικών περιορισμών θα γίνει αισθητός μόνο με την πάροδο του χρόνου. Οι περιορισμοί στην προσφορά που έχουν βασανίσει την αγορά και ώθησαν τις τιμές του πετρελαίου είναι πολύ πιο άμεσοι.\nΜια ανακοίνωση από τη Λιβύη ότι η εθνική πετρελαϊκή εταιρεία είχε ανακτήσει τον έλεγχο των τερματικών της χώρας και θα ξαναρχίσει αμέσως τις εξαγωγές ήρθε μόλις λίγες ώρες πριν αποκαλυφθούν οι πρόσθετοι δασμοί του Trump και συνέβαλε στην πτώση των τιμών της Τετάρτης. Αλλά η παραγωγή πετρελαίου της Βενεζουέλας δείχνει ελάχιστα σημάδια σταθεροποίησης, πολύ λιγότερο ανάκαμψης, και ο αντίκτυπος των ανανεωμένων κυρώσεων στο Ιράν μόλις αρχίζει να γίνεται αισθητός σε χαμηλότερους όγκους εξαγωγών.\nΗ Σαουδική Αραβία και οι σύμμαχοί της καταβάλλουν κάθε δυνατή προσπάθεια για να προλάβουν την πτώση - αλλά ακόμη και αν αυξήσουν την παραγωγή τους σε επίπεδα ρεκόρ, αυτό θα τους αφήσει λίγο ελεύθερο χώρο για να αντιμετωπίσουν τυχόν άλλες απρόβλεπτες διαταραχές.\nΈτσι, ενώ οι εμπορικοί πόλεμοι του Trump θα "αποθερμάνουν" λίγο το κλίμα στην αγορά πετρελαίου, οι ανησυχίες σχετικά με την προσφορά πιθανότατα θα διατηρήσουν τις εντάσεις στη διάρκεια του καλοκαιριού.


TRIXIE φτυαράκι άμμου ΦΟΥΞΙΑ μεγάλο – ΚΥΝΟΔΙΑΤΡΟΦΙΚΗ\nTRIXIE φτυαράκι άμμου ΦΟΥΞΙΑ μεγάλο\nSKU: 4011905040462-1 Categories: Brands, IMAC PET, Αγορά ανά Κατοικίδιο, Αμμολεκάνες-Τουαλέτες - Φτυάρια (Γάτα), Γάτα, Διάφορα Αξεσουάρ Καθαριότητας (Γάτα), Καλλωπισμός και Υγιεινή (Γάτα), Οδηγός αγοράς Adult-Ενήλικας (Γάτα), Οδηγός αγοράς Kitten-Μωρό (Γάτα), Οδηγός αγοράς Senior-Υπερήλικας (Γάτα)\nTRIXIE φτυαράκι άμμου ΦΟΥΞΙΑ μεγάλο ποσότητα\nTRIXIE φτυαράκι άμμου μεγάλο\nΠλαστικό φτυαράκι για άμμο γάτας σε μικρό μέγεθος.\nΈνας έξυπνος και οικονομικός τρόπος καθαρισμού της άμμου, έτσι ώστε να αποφεύγετε την τακτική αλλαγή της.\nΔιατηρείστε πεντακάθαρη την τουαλέτα της γάτας σας με το πιο χρήσιμο αξεσουάρ υγιεινής!\nΤο συγκεκριμένο φτυαράκι χρησιμοποιείται και για τροφή.\nΦΤΙΑΡΑΚΙΑ, ΧΡΩΜΑ ΦΟΥΞΙΑ\nBe the first to review “TRIXIE φτυαράκι άμμου ΦΟΥΞΙΑ μεγάλο” Ακύρωση απάντησης\nΤώρα online: 5345\n317 εγγεγραμμένοι και 5028 επισκέπτες


ΒΡΑΒΕΙΑ ΜΠΟΤΣΗ: ΤΙΜΗΤΙΚΗ ΔΙΑΚΡΙΣΗ ΓΙΑ ΤΟ ΝΤΟΚΙΜΑΝΤΕΡ «ILMIK-Η ΘΗΛΙΑ» – ΠΕΡΑ ΑΠΟ ΤΟ ΜΥΘΟ\nΒΡΑΒΕΙΑ ΜΠΟΤΣΗ: ΤΙΜΗΤΙΚΗ ΔΙΑΚΡΙΣΗ ΓΙΑ ΤΟ ΝΤΟΚΙΜΑΝΤΕΡ «ILMIK-Η ΘΗΛΙΑ»\nΜία ταινία για τα ανθρώπινα δικαιώματα και την ελευθερία του τύπου στην Τουρκία\nΤο ίδρυμα Μπότση, στο πλαίσιο των 34ων δημοσιογραφικών βραβείων που πραγματοποιήθηκαν στις 17 Ιανουαρίου 2018, βράβευσαν τον δημοσιογράφο Θωμά Σίδερη για το ντοκιμαντέρ μεγάλης διάρκειας «ILMIK–Η ΘΗΛΙΑ» στο οποίο υπογράφει την έρευνα, το σενάριο και την σκηνοθεσία αλλά και για το εν γένει δημοσιογραφικό του έργο.\nΗ Θηλιά είναι η πρώτη του σκηνοθετική δουλειά. Πρόκειται για μία ταινία τεκμηρίωσης που διερευνά τη φίμωση του Τύπου και τη διαχρονική καταπάτηση των ανθρωπίνων δικαιωμάτων στην Τουρκία. Τα γυρίσματα πραγματοποιήθηκαν, εκτός από την Τουρκία, στη Σουηδία, το Βέλγιο, τη Γερμανία, την Αγγλία και την Ελλάδα.\nΗ πλειοψηφία των δημοσιογράφων που μιλούν στο ντοκιμαντέρ φυλακίστηκαν αμέσως μετά το ιδιότυπο πραξικόπημα του Ιουλίου του 2016. Σε τουρκικές φυλακές κρατείται και ο διευθυντής φωτογραφίας της ταινίας.\nΗ Θηλιά είναι υποψήφια για συμμετοχή σε μεγάλα διεθνή φεστιβάλ. Την παραγωγή του ντοκιμαντέρ έχει αναλάβει η εταιρία Black Light.\nΟ Θωμάς Σίδερης εργάζεται στον τομέα ενημέρωσης της ΕΡΤ και είναι δημιουργός της βραβευμένης εκπομπής «Αφύλαχτη Διάβαση», που μεταδίδεται από το Πρώτο Πρόγραμμα της Ελληνικής Ραδιοφωνίας. Έχει συγγράψει λογοτεχνικά βιβλία και ιστορικές μελέτες, μεταξύ των οποίων και το βιβλίο Οι Δικοί μας Ξένοι, το οποίο έχει μεταφραστεί στα τουρκικά. Το ντοκιμαντέρ «Σκιά στην ψυχή», στο οποίο έκανε την έρευνα και το σενάριο, τιμήθηκε με το βραβείο καλύτερου δημιουργικού ντοκιμαντέρ στο φεστιβάλ Ελληνικού Κινηματογράφου του Λονδίνου. Είναι μέλος της Διεθνούς Ακαδημίας Κοινωνικών Επιστημών και υποψήφιος διδάκτωρ στο γνωστικό αντικείμενο της Ανθρωπογεωγραφίας.\nCategories : ΑΡΘΡΑ ΒΙΝΤΕΟ - ΝΤΟΚΙΜΑΝΤΕΡ ΕΙΔΗΣΕΙΣ ΠΟΛΙΤΙΣΜΟΣ ΠΡΟΤΑΣΕΙΣ\nTags : ILMIK ανθρώπινα δικαιώματα ΒΡΑΒΕΙΑ ΜΠΟΤΣΗ δημοσιογραφικών βραβείων δημοσιογράφο ελευθερία Η ΘΗΛΙΑ Θωμά Σίδερη ΝΤΟΚΙΜΑΝΤΕΡ ΤΙΜΗΤΙΚΗ ΔΙΑΚΡΙΣΗ Τουρκία τύπου\nPrevious PostΤα βλέμματα στραμμένα στη Βεργίνα! – Ανοίγει για το κοινό ο “Παρθενώνας της Μακεδονίας” (φωτο)\nNext Postno comment…


ΟΙ ΜΑΝΙΑΤΕΣ ΕΙΝΑΙ ΠΑΝΤΟΥ : ΚΑΡΔΑΜΥΛΗ, ΠΑΡΑΤΗΡΗΤΗΡΙΟ ΔΗΜΗΤΡΕΩΝ\nΗ Βάρδια των Δημητρέων χτισμένη σε ένα χαμηλό λόφο πάνω από το λιμάνι της Καρδαμύλης αλλά έξω από το κάστρο, είναι στρατιωτικό παρατηρητήριο της ομώνυμης οικογένειας, με αμυντικό χαρακτήρα. Χρονολογείται στον 18ο αιώνα και περιγράφεται ως «λιθόκτιστη πυργοειδή κατασκευή ορθογωνικής κάτοψης και μικρών διαστάσεων».\nΗ τοιχοποιία της Βάρδιας των Δημητρέων είναι αργολιθοδομή και μόνο οι γωνίες του κτίσματος είναι από λαξευμένο πωρόλιθο.\nΤο υπουργείο Πολιτισμού έχει χαρακτηρίσει από το 1995 τη Βάρδια των Δημητρέων ως ιστορικό διατηρητέο μνημείο με ζώνη προστασίας 100 μέτρων γύρω του.\nΟι «βάρδιες», όπως η Βάρδια των Δημητρεών, αποτελούν ένα ιδιαίτερο χαρακτηριστικό των μανιάτικων οικισμών καθώς πρόκειται για απομονωμένους πύργους εκτός των κύριων οικισμών, που εξυπηρετούσαν την ανάγκη για καλύτερη εποπτεία της περιοχής.\nΣυνήθως χτίζονταν σε σταυροδρόμια, σε σύνορα χωριών ή σε περάσματα. Η ίδια η ύπαρξη της Βάρδιας, του Παρατηρητηρίου, είχε στρατηγικό ρόλο προκειμένου να διαφυλάξει την περιουσία ή και την ζωή της οικογένειας που την έχτιζε.\nΛίγα τέτοια κτίσματα έχουν διασωθεί στην περιοχή. Εκτός από τη Βάρδια των Δημητρέων , σώζεται και η Βάρδια των Πετρέων πάνω από το Κάστρο και άλλη μία, στην περιοχή Δημαρίστικα της Νότιας Μάνης.